#143 Pekerja Pelantar Minyak dan Kewajiban Jumaat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum solat Jumaat bagi pekerja pelantar minyak? Sesetengah mereka terpaksa bekerja selama tiga minggu berturut-turut atau lebih. Selain itu, jumlah mereka juga tidak mencapai 40 orang. Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Solat Jumaat merupakan salah satu tuntutan syarak yang wajib hukumnya ke atas setiap lelaki muslim yang
mukallaf
 serta salah satu daripada syiar agama Islam. Begitu banyak nas syarak yang menunjukkan kepada pensyariatan solat Jumaat serta larangan yang tegas ke atas mereka yang meninggalkannya dengan sengaja. Allah SWT berfirman:
يَا أَيُّهَا الَّذِينَ آمَنُوا إِذَا نُودِيَ لِلصَّلَاةِ مِن يَوْمِ الْجُمُعَةِ فَاسْعَوْا إِلَىٰ ذِكْرِ اللَّهِ وَذَرُوا الْبَيْعَ ۚ ذَٰلِكُمْ خَيْرٌ لَّكُمْ إِن كُنتُمْ تَعْلَمُونَ
Maksudnya
: “Wahai orang yang beriman, apabila diserukan azan untuk solat pada hari Jumaat hendaklah kamu bersegera ke arah mengingati Allah dan meninggalkan jual beli. Yang demikian itu adalah baik buat kamu sekiranya kamu mengetahuinya
.”
[1]
Ayat di atas adalah merupakan antara dalil pensyariatan dan kewajipan solat Jumaat. Selain itu, solat Jumaat juga adalah antara beberapa kelebihan yang dikurniakan khusus kepada umat Nabi Muhammad SAW supaya mereka mendapat kemuliaan hari Jumaat tersebut.
[2]
Solat Jumaat juga merupakan ibadat yang sangat agung dan mempunyai fadhilat yang banyak. Antaranya ialah sebagai penghapus dosa dalam setiap minggu. Daripada Abu Hurairah R.A, bahawa Rasulullah SAW

bersabda:
الصَّلَوَاتُ الْخَمْسُ، وَالْجُمْعَةُ إِلَى الْجُمْعَةِ، وَرَمَضَانُ إِلَى رَمَضَانَ، مُكَفِّرَاتٌ مَا بَيْنَهُنَّ إِذَا اجْتَنَبَ الْكَبَائِرَ
Maksudnya:

“Solat Fardhu lima waktu, (Sembahyang) Jumaat hingga ke Jumaat (seterusnya), Ramadahan hingga Ramadhan seterusnya adalah semuanya ini penebus dosa di antara keduanya selama mana tidak dilakukan dosa-dosa besar.”

[3]
Solat Jumaat diwajibkan kepada mereka yang memenuhi tujuh syarat berikut, iaitu:
Beragama Islam
Baligh
Berakal
Merdeka (bebas) sepenuhnya.
Lelaki
Sihat tubuh badan.
Bermukim di tempat solat Jumaat didirikan.
Sekiranya seseorang itu telah cukup ketujuh-tujuh syarat ini, maka diwajibkan solat Jumaat ke atas dirinya.
[4]
Selain itu, ulama mazhab Syafie juga telah meletakkan syarat bilangan minima jemaah solat Jumaat ialah seramai 40 orang atau lebih. Ini juga adalah merupakan pendapat ‘Ubaidullah bin Abdullah bn ‘Utbah, dan salah satu riwayat Umar bin Abdul Aziz.
[5]
 Empat puluh orang lelaki tersebut mestilah memenuhi syarat wajib Jumaat (
أهل
 الجمعة
) iaitu lelaki, baligh dan bermastautin.
[6]
 Juga bilangan 40 orang itu hendaklah berkekalan dari awal hingga akhir Jumaat.
[7]
 Antara hujah mereka ialah riwayat daripada Abd al-Rahman bin Ka’ab bin Malik yang menyebutkan bahawa jumlah jemaah solat Jumaat yang pertama di Madinah ialah 40 orang lelaki.
[8]
Dalam menjawab isu di atas, kami nyatakan seperti berikut:
Tidak dinafikan tuntutan mencari nafkah dalam kehidupan membuatkan manusia terpaksa bekerja jauh dari keluarga selama beberapa waktu. Ini seperti yang berlaku kepada pekerja-pekerja yang terpaksa bertugas di pelantar minyak demi mencari nafkah buat keluarga.
Antara persoalan yang timbul adalah isu solat Jumaat mereka yang berada di pelantar minyak yang mana sesetengahnya bertugas berbulan lamanya di sana. Adakah mereka perlu mendirikan solat Jumaat ataupun gugur kewajipan ke atas mereka kerana tidak mencukupi syarat sah solat Jumaat?
Perlu diingatkan bahawa solat Jumaat fardhu ‘ain hukumnya ke atas mereka yang memenuhi syarat-syaratnya. Solat Jumaat di pelantar minyak tidak memenuhi syarat yang berkaitan dengan tempat dan permastautinan.
Pelantar minyak bukanlah bandar atau perkampungan yang mana berkumpulnya manusia untuk melakukan solat seperti satu bangunan yang boleh menghimpunkan komuniti setempat sama ada diperbuat dari simen, batu, kayu, tanah liat atau selainnya. Ini berdasarkan
qaul mu’tamad
 di dalam kitab fiqh mazhab Syafi’e.
[9]
Begitu juga timbulnya isu bilangan jemaah yang mana di dalam mazhab al-Syafie, untuk menjadikan solat Jumaat itu sah perlulah tidak kurang dari 40 orang yang mana terdiri dari ahli Jumaah iaitu mereka itu mestilah lelaki, baligh dan bermastautin di tempat tersebut. Orang yang bermukim tetapi tidak bermastautin, tidak dikira sebagai sebahagian daripada 40 orang yang menjadi syarat sah solat Jumaat.
[10]
Begitulah juga keadaan mereka yang bekerja di pelantar minyak kerana mereka bukanlah dikira sebagai golongan yang bermastautin.
Kesimpulan
Berdasarkan kenyataan di atas, kami menyatakan bahawa bagi mereka yang bekerja di pelantar minyak dalam tempoh yang lama, maka gugur hukum untuk mereka melakukan solat Jumaat kerana tidak memenuhi syarat sah solat Jumaat.
Meskipun gugur hukum menunaikan solat Jumaat, namun mereka perlulah untuk melakukan solat Zuhur bagi menggantikan solat Jumaat yang tidak dapat dijalankan kerana tidak mencukupi syarat sah solat Jumaat. Sesuai juga salah seorang daripada kalangan mereka untuk memberi tazkirah ketika solat tersebut. Hal ini sebagai peringatan kepada khalayak makmum.
Selain itu, mungkin pihak berwajib dari kalangan ahli fatwa boleh membincangkan isu ini dengan lebih teliti serta melawat tapak pelantar minyak agar sebuah gambaran yang jelas dapat difahami dengan sebaiknya.
Wallahu a’lam.
Bertarikh: 17/11/2021 bersamaan 12 Rabiul Akhir 1443H
[1]
 (Surah al-Jumu’ah: 9)
[2]
 Lihat
al-Fiqh al-Manhaji
, 1/198
[3]
 Riwayat Muslim (209)
[4]
 Lihat
al-Fiqh al-Manhaji
, 1/200-201 dan
Matla’ al-Badrain
 disusun oleh PMWP, 1/159
[5]
 Lihat
al-Majmu’ Syarh al-Muhazzab
, 4/503;
al-Umm
, 1/219; dan
al-Raudh al-Murbi’
, hlm. 151
[6]
 Lihat
al-Fiqh al-Manhaji
, 1/202
[7]
 Lihat
Matla’ al-Badrain,
 disusun oleh PMWP, 1/160-163
[8]
 Riwayat al-Daraqutni (1585)
[9]
 Lihat
al-Mu’tamad fi al-Fiqh al-Syafi’e
, 1/502-504
[10]
 Lihat
al-Mu’tamad
, 1/502-504


#1430: Mandi Wajib Bagi Muallaf

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum, saya mahu bertanya, wajibkah mandi wajib untuk saudara baru masuk Islam? Bagaimanakah dengan solat atau amalan lain yang dikerjakan sebelum mandi wajib sekiranya ianya wajib?
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan terlebih dahulu dengan mentakrifkan muallaf iaitu seseorang yang beragama selain daripada Islam telah memeluk agama Islam dengan mengucap dua kalimah syahadah. Mengiyakan dalam hatinya dan melakukan dengan anggota lahirnya.
Hukum Mandi Wajib Bagi Muallaf
Dalam isu ini, ulama berbeza pandangan mengenainya sama ada ianya dihukum sunat ataupun wajib.
Firman Allah SWT:
يَا أَيُّهَا الَّذِينَ آمَنُواْ لاَ تَقْرَبُواْ الصَّلاَةَ وَأَنتُمْ سُكَارَى حَتَّىَ تَعْلَمُواْ مَا تَقُولُونَ وَلاَ جُنُبًا إِلاَّ عَابِرِي سَبِيلٍ حَتَّىَ تَغْتَسِلُواْ
Maksudnya:
 “Wahai orang-orang yang beriman, janganlah kamu hampiri sembahyang (mengerjakannya) sedang kamu dalam keadaan mabuk, hingga kamu sedar dan mengetahui akan apa yang kamu katakan. Dan janganlah pula (hampiri masjid) sedang kamu dalam keadaan Junub (berhadas besar) – kecuali kamu hendak melintas sahaja – hingga kamu mandi bersuci.”
Surah an-Nisa’ (43)
Begitu juga sabda Rasulullah SAW:
اذْهَبُوا بِهِ إِلَى حَائِطِ بَنِي فُلَانٍ، فَمُرُوهُ أَنْ يَغْتَسِلَ
Maksudnya:
“Pergilah kalian bersamanya ke kebun Bani Fulan, dan perintahkan kepadanya untuk mandi.”
Riwayat Ahmad (8037)
Syeikh Abdullah al-Bassam menukilkan bahawa al-Khattabi berkata: Kebanyakan ulama’ berpegang kepada pandangan tentang
istihbab
mandi (bagi orang yang baru memeluk Islam), dan bukan wajib. (Lihat
Taudhih al-Ahkam,
 1/381)
Menurut Imam al-Nawawi dalam kitabnya, beliau memperhalusikan masalah mandi wajib bagi golongan muallaf ini kepada tiga keadaan:
Pertama:
 Apabila seseorang yang pernah berjunub sebelum memeluk agama Islam dan tidak pernah mandi maka wajib baginya mandi wajib setelah memeluk agama Islam. Pendapat ini adalah disepakati oleh Imam al-Syafie.
Kedua:
 Apabila seseorang yang pernah berjunub sebelum memeluk agama Islam dan dia pernah mandi maka menurut pendapat yang paling kuat di sisi Imam al-Syafie adalah wajib baginya mengulangi mandi wajib setelah memeluk agama Islam.
Ketiga:
 Apabila seseorang yang tidak mengalami hadas besar sebelum memeluk agama Islam, maka tidak wajib baginya untuk mandi wajib setelah memeluk agama Islam. Namun, jika sekiranya dia ingin mandi, maka hukumnya sunat sahaja. (Lihat
al-Majmu’ Syarah al-Muhazzab
, 2/152)
Manakala di sisi mazhab Hanbali, apabila seseorang itu memeluk agama Islam, maka diwajibkan baginya mandi wajib. Hal ini kerana dia tidak terlepas dari pernah melakukan hubungan intim (jimak) atau ihtilam (mimpi basah) dan jika sekiranya dia telah mandi pada saat tersebut (tidak beriman), maka tidak sah mandinya kerana kewajipan dalam agama hanya sah dilaksanakan apabila seseorang itu telah beriman. (Lihat
Ma’alim al-Sunan
, 1/112)
Tatacara Mandi Wajib
Sepertimana diriwayatkan oleh Saidatina Aisyah R.Anha, beliau berkata:
أَنَّ النَّبِيَّ صَلَّى اللهُ عَلَيْهِ وَسَلَّمَ: كَانَ إِذَا اغْتَسَلَ مِنَ الجَنَابَةِ، بَدَأَ فَغَسَلَ يَدَيْهِ، ثُمَّ يَتَوَضَّأُ كَمَا يَتَوَضَّأُ لِلصَّلاَةِ، ثُمَّ يُدْخِلُ أَصَابِعَهُ فِي المَاءِ، فَيُخَلِّلُ بِهَا أُصُولَ شَعَرِهِ، ثُمَّ يَصُبُّ عَلَى رَأْسِهِ ثَلاَثَ غُرَفٍ بِيَدَيْهِ، ثُمَّ يُفِيضُ المَاءَ عَلَى جِلْدِهِ كُلِّهِ
Maksudnya:
“Sesungguhnya apabila Nabi SAW mandi junub, Baginda akan memulakannya dengan mencuci kedua-dua tangannya. Kemudian Baginda berwuduk sebagaimana wuduk untuk solat. Seterusnya, Baginda memasukkan jari-jari ke dalam air lalu meratakannya ke kulit rambutnya. Kemudian Baginda menyiramkan air ke atas kepala dengan kedua-dua tangannya sebanyak tiga kali, seterusnya Baginda mengalirkan air ke seluruh kulit tubuhnya.”
Riwayat Bukhari (248)
Berdasarkan hadith di atas, dapat kita fahami:
1)

Rukun mandi wajib:
Niat mandi wajib
Niat umum:
نَوَيْتُ رَفْعَ الْحَدَثِ الْأَكْبَرِ للهِ تَعَالَى
Maksudnya: Sahaja aku mengangkat hadas besar kerana Allah Taala.
Menghilangkan kotoran atau najis di badan.
Meratakan air ke seluruh tubuh badan yang zahir.
2)

Tatacara mandi wajib:
Niat apabila air sampai ke badan.
Membaca “Bismillah.”
Membasuh tangan tiga kali.
Mencuci kemaluan dengan tangan kiri.
Membersihkan tangan kiri dengan sabun
Mengambil wuduk seperti yang biasa dilakukan sebelum solat, atau boleh tangguhkan membasuh kaki selepas selesai mandi.
Membasuh kepala dengan mengusap rambut secara rata dan siram kepala 3 kali dengan air. Bagi perempuan yang mandi haid atau mandi junub, hendaklah ditanggalkan ikatan rambut.
Mulakan dengan bahagian kanan badan.
Menyapu air ke seluruh badan.
Berwuduk sekiranya ingin menunaikan solat fardhu.
Dari sudut qadha ibadat seperti solat dan seumpamanya, kami berpandangan tidak perlu bagi mereka yang baru memeluk agama Islam untuk menqadha’kan ibadat sebelum memeluk agama Islam. Hal ini kerana antara syarat wajib solat juga adalah Islam dan akan menakutkannya untuk masuk Islam. Bahkan menurut al-Nawawi, amalan kebaikan yang dilakukan ketika bukan Islam akan dianggap sebagai amalan yang diganjarankan pahala pada hari akhirat kelak. (Lihat Majmu’ Syarh al-Muhazzab (3/4)
Kesimpulan
Justeru itu, kami cenderung mengatakan bahawa hukum mandi wajib bagi mereka yang baru memeluk agama Islam adalah mengikut keadaan sepertimana yang telah kami jelaskan di atas. Namun demikian, dianjurkan juga bagi mereka yang tidak pernah mengalami hadas besar untuk mandi wajib, meskipun hukumnya sunat. Begitu juga dari sudut qadha, maka tidak perlu baginya menggantikan ibadatnya kerana ketika itu mereka masih belum memeluk agama Islam.
Semoga Allah memberi kekuatan kepada kita untuk terus mendalami ilmu agama dengan sebaiknya dan menyebarkan kefahaman dan keindahan Islam kepada seluruh masyarakat di sekeliling kita.
Bertarikh: 6 Mei 2023 bersamaan 17 Syawal 1444H


#1431: Bacaan ketika Sujud Tilawah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Apakah bacaan dalam sujud sajadah ketika bacaan surah al-Sajadah pada subuh hari jumaat dan juga bacaan ketika sujud tilawah yang lain-lain di luar solat?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Sujud tilawah atau sujud sajadah adalah merupakan sujud yang yang dilakukan ketika seseorang itu membaca atau mendengar ayat sajadah. (Lihat
Sujud Tilawah Wa Ahkamuhu
, hlm. 17;
al-Ta‘rifat al-Fiqhiyyah
, hlm. 112)
Sujud tilawah membawa definisi yang sama dengan sujud sajadah. Akan tetapi perbezaan antara keduanya adalah sujud sajadah dilakukan di dalam sembahyang, manakala sujud tilawah dilakukan di luar solat.
Amalan ini berdasarkan perbuatan Nabi SAW sepertimana yang diriwayatkan oleh Abdullah bin Umar RA, beliau berkata:
أَنَّ النَّبِيَّ صَلَّى اللهُ عَلَيْهِ وَسَلَّمَ كَانَ يَقْرَأُ الْقُرْآنَ، فَيَقْرَأُ سُورَةً فِيهَا سَجْدَةٌ، فَيَسْجُدُ وَنَسْجُدُ مَعَهُ، حَتَّى مَا يَجِدُ بَعْضُنَا مَوْضِعًا لِمَكَانِ جَبْهَتِهِ
Maksudnya: “Sesungguhnya Nabi SAW ketika membaca al-Quran dan baginda membaca surah yang terdapat padanya ayat sajadah, maka baginda bersujud dan kami turut bersujud bersamanya sehingga tiada bagi kami tempat untuk sujud.”
Riwayat Muslim (575)
Imam al-Nawawi menjelaskan bahawa hadith ini menunjukkan situasi ini berlaku di luar solat yang mana thabitnya sujud tilawah dan ia telah disepakati oleh para ulama’ dan juga di sisi kami serta jumhur ulama’ bahawa ia disunatkan dan bukannya wajib. (Lihat
Syarh al-Nawawi ‘ala Sahih Muslim
, 5/74)
Terdapat beberapa tempat dalam al-Quran diperintahkan kita untuk sujud tilawah atau jika dalam solat disebut sebagai sujud sajadah. Antaranya:
Surah al-A’raf ayat 206
Surah al-Ra’d, ayat 15
Surah al-Nahl, ayat 49-50
Surah al-Isra’, ayat 109
Surah Maryam, ayat 58
Surah al-Hajj, ayat 18
Surah al-Hajj, ayat 77
Surah al-Furqan, ayat 60
Surah al-Naml, ayat 25-26
Surah al-Sajdah, ayat 15
Surah Fussilat, ayat 38
Surah al-Najm, ayat 62
Surah al-Insyiqaq, ayat 21
Surah al-’Alaq, ayat 19
Manakala dalam sujud sajadah ketika bacaan surah al-Sajadah pada solat subuh hari jumaat adalah sebagaimana riwayat daripada Abu Hurairah R.A, katanya:
كَانَ النَّبِيُّ صَلَّى اللهُ عَلَيْهِ وَسَلَّمَ يَقْرَأُ فِي الجُمُعَةِ فِي صَلاَةِ الفَجْرِ الم تَنْزِيلُ السَّجْدَةُ وَهَلْ أَتَى عَلَى الإِنْسَانِ
Maksudnya: “Biasanya Nabi SAW membaca pada solat Subuh pada hari Jumaat, “الم تَنْزِيلُ” (iaitu Surah  al-Sajdah) dan “هَلْ أَتَى عَلَى الإِنْسَانِ” (iaitu Surah  al-Insan).”
Riwayat al-Bukhari (1068)
Ibn Hajar al-Asqalani berkata: “Pada hadith ini menunjukkan sunat membaca dua surah ini di dalam solat subuh pada hari tersebut (Jumaat). Ini kerana, daripada bentuk hadith ini menunjukkan bahawa Nabi SAW melaziminya atau banyak melakukannya.” (Lihat
Fath al-Bari
, 2/378)
Bacaan dalam Sujud Sajadah dan Tilawah
Sujud Tilawah adalah sunat bagi orang yang membaca ayat al-Quran yang mengandungi perkataan Sajdah sama ada semasa di dalam solat atau di luarnya. Begitu juga bagi orang yang mendengarnya semasa di luar solat.
Imam al-Nawawi berkata bahawa disunatkan untuk membaca ketika sujud (tilawah dan sajadah) dengan lafaz:
سَجَدَ وَجْهِي لِلَّذِي خَلَقَهُ وَصَوَّرَهُ، وَشَقَّ سَمْعَهُ وَبَصَرَهُ، بِحَوْلِهِ وَقُوَّتِهِ
Maksudnya:
“Telah sujud wajahku kepada (Allah) yang Menciptakannya, yang Membentuknya dan yang Membuka pendengarannya serta penglihatannya dengan daya dan kekuatan-Nya, maka Maha Berkat (serta Maha Tinggilah Kelebihan) Allah, sebaik-baik Pencipta.”
Dan dia melafazkan:
اللَّهُمَّ اكْتُبْ لِي بِهَا عِنْدَكَ أَجْرًا، وَاجْعَلْهَا لِي عِنْدَكَ ذُخْرًا، وَضَعْ عَنِّي بِهَا وِزْرًا، وَاقْبَلْهَا مِنِّي، كَمَا قَبِلْتَهَا مِنْ عَبْدِكِ دَاوُدَ
Maksudnya: “Ya Allah, tuliskan bagiku dengan sujud ini pahala dan jadikanlah sujud ini berharga (di sisi-Mu) dan hindarkanlah daripadaku dosa dengannya dan terimalah ia daripadaku sepertimana Engkau menerima sujud hamba-Mu Dawud.”
Sekiranya dia melafazkan sepertimana dalam sujud solatnya, maka ia dibolehkan. (Lihat
Raudhah al-Talibin
, 1/322)
Hal ini sebagaimana riwayat daripada Ali bin Abi Talib RA, bahawa ketika Rasulullah SAW melakukan sujud, baginda berkata:
اللَّهُمَّ لَكَ سَجَدْتُ وَبِكَ آمَنْتُ وَلَكَ أَسْلَمْتُ. سَجَدَ وَجْهِي لِلَّذِي خَلَقَهُ وَصَوَّرَهُ وَشَقَّ سَمْعَهُ وَبَصَرَهُ، تَبَارَكَ اللهُ أَحْسَنُ الْخَالِقِينَ
Maksudnya: Ya Allah, Kepada-Mu aku bersujud, dengan-Mu aku beriman, dan kerana-Mu aku berserah. Wajahku sujud kepada Tuhan yang menciptakannya dan membentuk rupanya serta mengurniakan pendengaran dan penglihatannya, Maha Suci Allah sebaik-baik Pencipta.
Riwayat Muslim (771)
Syeikh Abdul Aziz bin Baz ketika ditanya berkenaan bacaan dalam sujud tilawah, beliau berkata: “Bacaan ketika sujud tilawah atau sajadah adalah sama dengan bacaan dalam sujud ketika solat, iaitu: “سُبْحَانَ رَبِّيَ الْأَعْلَى.. سُبْحَانَ رَبِّيَ الْأَعْلَى.. اللَّهُمَّ لَكَ سَجَدْتُ وَبِكَ آمَنْتُ وَلَكَ أَسْلَمْتُ ، سَجَدَ وَجْهِي لِلَّذِي خَلَقَهُ وَصَوَّرَهُ وَشَقَّ سَمْعَهُ وَبَصَرَهُ، تَبَارَكَ اللهُ أَحْسَنُ الْخَالِقِينَ.. سُبْحَانَكَ اللَّهُمَّ رَبَّنَا وَبِحَمْدِكَ اللَّهُمَّ اغْفِرْ لِي”, dan dia boleh berdoa ketika sujudnya sebagaimana dia lakukan pada sujud solatnya.
[1]
Kesimpulan
Berdasarkan perbahasan di atas, bacaan ketika sujud tilawah dan sujud sajadah dalam solat adalah sama dengan bacaan ketika sujud-sujud dalam solat seperti:
سُبْحَانَ رَبِّيَ الْأَعْلَى
سُبْحَانَكَ اللَّهُمَّ رَبَّنَا وَبِحَمْدِكَ اللَّهُمَّ اغْفِرْ لِي
اللَّهُمَّ اغْفِرْ لي ذَنْبِي كُلَّهُ: دِقَّهُ وَجِلَّهُ، وَأَوَّلَهُ وَآخِرَهُ، وَعَلاَنِيَتَهُ وَسِرَّهُ
اللَّهُمَّ لَكَ سَجَدْتُ وَبِكَ آمَنْتُ وَلَكَ أَسْلَمْتُ. سَجَدَ وَجْهِي لِلَّذِي خَلَقَهُ وَصَوَّرَهُ وَشَقَّ سَمْعَهُ وَبَصَرَهُ، تَبَارَكَ اللهُ أَحْسَنُ الْخَالِقِينَ
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 6 Mei 2023 bersamaan 17 Syawal 1444H

[1]
 Lihat
https
://
binbaz
.
org
.
sa
/
fatwas
/7452/
ما
–
يقال
–
في
–
سجود
–
التلاوة


#1432: Melindungi Diri Daripada Maksiat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, saya ingin benar mengelakkan diri dari terjerumus kepada dosa dan kemaksiatan kerana saya takut. Apakah amalan dan cara-cara untuk membanteras ini agar tidak terjadi?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Saya mengucapkan syabas kepada anda yang merasa takut daripada terjerumus ke arah dosa dan maksiat. Justeru, hendaklah saudara teruskan tekad dan azam agar tidak terjatuh ke lembah maksiat. Antara amalan dan cara untuk membanterasnya ialah:
Lakukan solat terutamanya di awal waktu dan berjemaah. Pastikan kualiti solat itu pada tahap yang tinggi. Benarlah firman Allah SWT:
إِنَّ الصَّلَاةَ تَنْهَىٰ عَنِ الْفَحْشَاءِ وَالْمُنكَرِ
Maksudnya:
“Sesungguhnya solat itu mencegah daripada perbuatan yang keji dan mungkar.”
Surah Al-‘Ankabut (45)
Ibn Kathir di dalam tafsirnya mendatangkan riwayat Ibn Abbas RA menyatakan bahawa sesiapa yang tidak mengerjakan solatnya dengan baik serta tidak mencegah dari kemungkaran, maka solatnya itu sesekali tidak bertambah di sisi Allah melainkan ia semakin menjauh. (Lihat
Tafsir al-Quran al-’Azim,
6/281)
Istiqamahlah dalam melakukan ketaatan dan menjarakkan dari dosa serta maksiat. Ini kerana, istiqamahlah menjadikan seseorang itu berada pada kedudukan yang baik dan terpuji.
Daripada Sufyan bin Abdullah al-Thaqafi katanya: Aku berkata:
يَا رَسُولَ اللَّهِ! قُلْ لِي فِي الْإِسْلَامِ قَوْلًا لَا أَسْأَلُ عَنْهُ أَحَدًا بَعْدَكَ؛ قَالَ: قُلْ: آمَنْت بِاَللَّهِ ثُمَّ اسْتَقِمْ
Maksudnya:
“Wahai Rasulullah SAW, katakanlah kepadaku tentang perkara Islam satu perkataan yang mana aku tidak akan menanyakannya kepada seorang pun selepasmu. Nabi menjawab: “Katakanlah: Aku beriman kepada Allah, kemudian istiqamahlah.”
Riwayat Muslim (38)
Hadis ini menggesa supaya segala kebaikan atau amalan termasuk pekerjaan dan perkhidmatan yang dilakukan hendaklah dalam istiqamah dengan menghindarkan segala sifat-sifat mazmumah seperti malas, putus asa, semangat yang seketika dan mudah luntur kerana ia boleh menafikan maksud dan matlamat istiqamah. (Lihat
al-Kafi,
hlm. 208)
Pilihlah rakan dan taulan yang baik kerana dia yang paling banyak mempengaruhi anda. Hal ini berdasarkan hadith Nabi SAW:
الْمَرْءُ عَلَى دِينِ خَلِيلِهِ فَلْيَنْظُرْ أَحَدُكُمْ مَنْ يُخَالِلْ
Maksudnya: “
Seseorang itu mengikut agama rakannya. Maka lihatlah seorang kamu siapa yang dia berkawan.”
Riwayat Abu Daud (4833), al-Tirmizi (2378) dan Ahmad (8398)
Syeikh Syams al-Haq dalam syarahnya menyebut : Lelaki iaitu manusia yang pada kebiasaannya berkawan akan mengikut kawannya dari segi perbuatan, perjalanannya, maka perhatikanlah dan selidikilah sesiapa yang kamu ingin berkawan. Sesiapa yang kamu redha tentang agama dan akhlaknya maka berkawanlah dengannya, sekiranya tidak, maka jauhilahnya. (Lihat
 ‘Aun al-Ma’bud
, 13/123)
Binalah
environment
yang baik dan sertakanlah diri anda dalam
environment
tersebut. Ini kerana, seseorang itu membesar dan terpengaruh dengan suasana setempat yang dia hidup. Jika baik, maka baiklah, jika tidak, maka tidaklah. Benarlah kata pujangga Arab:
مَنْ شَبَّ عَلَى شَيْءٍ شَابَ عَلَيْهِ
Maksudnya:
“Sesiapa yang membesar dalam keadaan demikian, sudah pasti tua pun demikian juga.”
Belajarlah ilmu, terutamnya yang terkait dengan agama dan akhlak, termasuk ilmu tasawwuf. Ini kerana, ia dapat membentuk keperibadian kita dan kefahaman terhadap agama Islam dengan sebaik-baiknya. Hal ini amat penting, dengan sebab itu Rasulullah SAW pernah bersabda:
مَنْ سَلَكَ طَرِيقًا يَلْتَمِسُ فِيهِ عِلْمًا، سَهَّلَ اللهُ لَهُ بِهِ طَرِيقًا إِلَى الْجَنَّةِ
Maksudnya:
“Barangsiapa yang menempuh satu jalan untuk menuntut ilmu maka Allah SWT akan memudahkan baginya jalan untuk ke Syurga.”
Riwayat Muslim (4867)
Imam al-Nawawi menjelaskan: Di dalam hadith ini mengandungi pelbagai jenis ilmu, kaedah-kaedah dan adab-adab. Antaranya adalah ia menerangkan akan kelebihan keluar menuntut ilmu dan sentiasa sibuk dengan ilmu syar’ie dengan syarat ia niatnya adalah kerana Allah SWT. Walaupun syarat ini merupakan syarat untuk setiap ibadat tetapi telah menjadi adat para ulama’ mengikat masalah ini dengannya kerana sebahagian manusia mengambil mudah dan lalai terhadapnya terutama golongan permulaan dan seumpama dengan mereka. (Lihat
al-Minhaj Syarh Sahih Muslim,
 17/21)
Sentiasalah beriltizam dengan jemaah umat Islam. Ini kerana, kambing yang terasing akan mudah dibaham oleh serigala. Itulah sebuah perumpamaan bagaimana manusia yang berjauhan dari jemaah mudah ditipu daya dan digoda. Benarlah sabda Nabi SAW:
 فَعَلَيْكَ بِالْجَمَاعَةِ فَإِنَّمَا يَأْكُلُ الذِّئْبُ الْقَاصِيَةَ
Maksudnya: “
Hendaklah engkau bersama jama’ah, sesungguhnya serigala hanya memakan kambing yang memisahkan diri dari gerombolannya.”
Riwayat Abu Daud (547), al-Nasa’ie (847) dan Ahmad (21710). Syeikh Syu’aib al-Arna’ut menyatakan isnadnya hasan.
Seterusnya, sentiasalah dengan zikrullah kerana ia boleh menenangkan jiwa dan hati. Ini berdasarkan firman Allah SWT:
أَلَا بِذِكْرِ اللَّهِ تَطْمَئِنُّ الْقُلُوبُ
Maksudnya:
“Ketahuilah dengan zikrullah (ingat kepada Allah) itu, tenang tenteramlah hati manusia.”
(Surah al-Ra’d: 28)
Al-Syaukani berkata: Firman-Nya ‘أَلَا بِذِكْرِ اللَّـهِ’, Maksudnya adalah, dengan mengingati Allah sahaja, tanpa yang lain, maka hati akan menjadi tenang. Walaupun dengan memerhatikan ciptaan-ciptaan Allah SWT dan keindahan ciptaan-Nya boleh mendatangkan ketenteraman, namun ia tidak seperti ketenteraman dengan mengingati Allah. (Lihat
Fath al-Qadir
, 3/98)
Imam al-Qusyairi berkata: Ada kaum yang tenang hati mereka dengan sebab mereka mengingati Allah. Ini kerana, pada zikir mereka merasai kemanisannya. Dengan zikir juga mereka sampai kepada hakikat kebersihan hati. (Lihat
Lata’if al-Isyarat,
 2/229)
Banyakkan munajat kepada Allah SWT dan berdoa kepadanya kerana Allah SWT yang menjadi Tuhan kepada kita. Antara doa Rasulullah SAW yang banyak ialah:
يَا مُقَلِّبَ الْقُلُوبِ ثَبِّتْ قَلْبِي عَلَى دِينِكَ
Maksudnya:
“Wahai Tuhan yang membolak-balikkan hati, tetapkanlah hatiku di atas agama-Mu.”
Riwayat Imam Ahmad (26618) dan al-Tirmizi (3522)
Semoga Allah SWT kuatkan saudara dan teruskan istiqamah dan beriltizam agar tidak jatuh ke gaung maksiat. Amin. Kami akhiri dengan doa:
رَبَّنَا لَا تُؤَاخِذْنَا إِن نَّسِينَا أَوْ أَخْطَأْنَا ۚ رَبَّنَا وَلَا تَحْمِلْ عَلَيْنَا إِصْرًا كَمَا حَمَلْتَهُ عَلَى الَّذِينَ مِن قَبْلِنَا ۚ رَبَّنَا وَلَا تُحَمِّلْنَا مَا لَا طَاقَةَ لَنَا بِهِ ۖ وَاعْفُ عَنَّا وَاغْفِرْ لَنَا وَارْحَمْنَا ۚ
Maksudnya:
“Wahai Tuhan kami! Janganlah Engkau mengirakan kami salah jika kami lupa atau kami tersalah. Wahai Tuhan kami ! Janganlah Engkau bebankan kepada kami bebanan yang berat sebagaimana yang telah Engkau bebankan kepada orang-orang yang terdahulu daripada kami. Wahai Tuhan kami! Janganlah Engkau pikulkan kepada kami apa yang kami tidak terdaya memikulnya. Dan maafkanlah kesalahan kami, serta ampunkanlah dosa kami, dan berilah rahmat kepada kami.”
(Surah al-Baqarah: 286)
Bertarikh: 6 Mei 2023 bersamaan 17 Syawal 1444H


#1433: Solat Isyak Dahulu ketika Jamak Ta’khir

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Ustaz, bolehkah mendirikan solat Isyak di masjid dengan mengikut imam berserta niat
jamak ta’khir
, kemudian barulah mengerjakan solat maghrib? Mohon pencerahan. Terima kasih.

Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, solat secara
jamak
 termasuk dalam bentuk
rukhsah
 atau kemudahan yang diberikan kepada orang yang bermusafir ketika bersolat. Justeru, dia boleh menghimpunkan (secara
jamak
) dua solat ketika menunaikannya iaitu antara solat Zuhur dan Asar dan antara solat Maghrib dan Isyak. Di antara dalil disyariatkan
jamak
 pula adalah berdasarkan hadith, daripada Ibn Abbas R.Anhuma, katanya:
كَانَ رَسُولُ اللهِ صَلَّى اللهُ عَلَيْهِ وَسَلَّمَ يَجْمَعُ بَيْنَ صَلاَةِ الظُّهْرِ وَالعَصْرِ، إِذَا كَانَ عَلَى ظَهْرِ سَيْرٍ وَيَجْمَعُ بَيْنَ المَغْرِبِ وَالعِشَاءِ
Maksudnya:
“
Rasulullah SAW pernah menjamakkan solat Zohor dan Asar apabila Baginda dalam perjalanan, dan Baginda turut menjamakkan antara solat Maghrib dan Isyak.
”
Riwayat al-Bukhari (1107)
Jamak
 pula terbahagi kepada dua jenis iaitu iaitu
jamak taqdim
yang bermaksud membawa solat yang kedua ke dalam solat yang pertama, dan
jamak ta’khir
 yang bermaksud membawa solat yang pertama ke dalam waktu solat yang kedua. (Lihat
al-Fiqh al-Manhaji
, 1/188).
Secara umumnya, terdapat dua syarat untuk melakukan
jamak ta’khir
 iaitu:
Berniat menjamakkan solat yang pertama dalam waktunya yang asal kepada solat yang kedua. Sekiranya tamat waktu Zuhur tanpa berniat menjamakkan solat Zuhur kepada Asar maka solat Zuhur wajib diqadha’kan serta berdosa oleh sebab melengah-lengahkannya.
Masih dalam musafir hingga selesai mengerjakan kedua-dua solat. Oleh itu, sekiranya telah sampai sebelum kedua-dua solat berkenaan selesai maka solat yang terkemudian menjadi solat qadha’. (Lihat
al-Fiqh al-Manhaji
, 1/189).
Oleh itu, berbalik kepada soalan yang diajukan, dalam
jamak ta’khir,
 tertib antara kedua-dua solat dan juga berturutan antara dua solat tidak disyaratkan mengikut pendapat yang sahih, akan tetapi ia disunatkan dan digalakkan. Maka, seseorang itu boleh memulakan dengan mana-mana antara dua solat yang dikehendakinya kerana ia tidak wajib kerana waktu tersebut adalah untuk solat kedua, maka ia tidak menjadi solat yang mengikut (solat yang pertama kerana itu adalah waktunya). Akan tetapi disunatkan untuk memulakan dengan solat yang pertama. Begitu juga tidak diwajibkan berturutan antara dua solat (
muwalah
) kerana keluarnya waktu solat pertama dari waktu asalnya menyerupai solat yang terluput dari waktunya, berdalilkan ketiadaan azan baginya. Jika ia tidak dikira solat yang terluput dari waktunya disebabkan pensyariatan jamak, namun
muwalah
 tetap tidak diwajibkan kerana tidak wajib untuk berniat jamak dalam solat yang pertama (tetapi dalam waktu solat yang pertama). (Lihat
al-Mu‘tamad fi al-Fiqh al-Syafi‘i
, 1/482;
al-Taqrirat al-Sadidah
, hlm. 321;
al-Fiqh al-Manhaji
, 1/189).
Kesimpulannya
Berdasarkan kepada kenyataan dan perbincangan di atas,
kami berpendapat bahawa seseorang itu boleh untuk mengerjakan solat Isyak terlebih dahulu dan kemudiannya barulah solat Maghrib dalam
jamak ta’khir
 sebagaimana pendapat dalam mazhab Syafi‘i. Hal ini kerana disunatkan untuk seseorang musafir itu dalam
jamak ta’khir
 untuk mengikut tertib solat dengan menunaikan solat yang pertama dahulu, kemudian barulah solat yang kedua serta berturutan antara keduanya. Akan tetapi jika dia tetap memulakan dengan solat yang kedua, solatnya adalah sah.
Walau bagaimanapun tidak dinafikan bahawa dalam
jamak ta’khir
 memulakan dengan solat Maghrib terlebih dahulu adalah lebih utama dan digalakkan serta keluar daripada khilaf mereka yang mewajibkan mengikut tertib solat sekalipun ketika
jamak ta’khir
. Inilah yang kami lihat lebih baik (afdhal) untuk diamalkan. Ia juga bertepatan dengan kaedah yang menyebutkan:
الخُرُوجُ مِنَ الخِلَافِ مُسْتَحَبٌّ
Maksudnya:
 “
Keluar daripada khilaf adalah digalakkan (sunat).
” (Lihat
al-Qawaid al-Fiqhiyyah baina al-Asalah wa al-Taujih
, 14/1).
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a‘lam.

Bertarikh: 6 Mei 2023 bersamaan 17 Syawal 1444H


#1434: Membaca al-Quran Secara Ikut-ikut Melalui Radio

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Ustaz, adakah orang yang membaca al-Quran secara ikut-ikut melalui bacaan radio mendapat pahala bacaan juga?  Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Umumnya, membaca al-Quran termasuk dalam ibadah dan merupakan sebaik-baik zikir. Bahkan Allah SWT mengangkat kedudukan suatu kaum dengan al-Quran. Hal ini adalah sebagaimana riwayat daripada Umar bin al-Khattab R.A, bahawa Rasulullah SAW bersabda:
إِنَّ اللَّهَ يَرْفَعُ بِهَذَا الْقُرْآنَ أَقْوَامًا وَيَضَعُ بِهِ آخَرِينَ.
Maksudnya:
 “
Sesungguhnya Allah mengangkat suatu kaum dengan al-Quran ini dan merendahkan kaum yang lain dengannya.
”
Riwayat Muslim (817); Ibn Majah (218); Ibn Hibban (772)
Maknanya, sesiapa yang beriman dengan al-Quran, memuliakan kedudukannya dan beramal dengannya, maka Allah SWT akan mengangkat kedudukannya di dunia dan akhirat serta mengurniakannya
ke‘izzahan
 dan kemuliaan, manakala sesiapa yang tidak beriman dengan al-Quran atau tidak memuliakan kedudukannya, maka Allah SWT akan merendahkan dan menghinakannya di dunia dan akhirat, sekalipun dia ada kedudukan atau kemuliaan pada kaca mata manusia. (Lihat
al-Mafatih fi Syarh al-Masabih
, 3/67-68;
Tatriz Riyadh al-Salihin
 oleh Faisal bin ‘Abd al-‘Aziz al-Mubarak, hlm. 581).
Selain itu, terdapat riwayat daripada al-Nawwas bin Sam‘an R.A, katanya: Aku mendengar Rasulullah SAW bersabda:
يؤتي بالْقُرْآنُ يوم القيامة وَأَهْلُهُ الَّذِينَ كانوا يَعْمَلُونَ بِهِ، تَقْدُمُهُ سُورَةُ الْبَقَرَةِ وَآلُ عِمْرَانَ. – وَضَرَبَ لَهُمَا رَسُولُ اللَّهِ صَلَّى اللَّهُ عَلَيْهِ وَسَلَّمَ ثَلَاثَةَ أَمْثَالٍ مَا نَسِيتُهُنَّ بَعْدُ. – قَالَ: كَأَنَّهُمَا غَمَامَتَانِ أو ظُلَّتَانِ سَوْدَاوَانِ بَيْنَهُمَا شَرْقٌ أَوْ كَأَنَّهُمَا فِرْقَانِ مِنْ طَيْرٍ صَوَافَّ تُحَاجَّان عَنْ صَاحِبِهِمَا.
Maksudnya:
 “Didatangkan al-Quran pada hari kiamat bersama ahlinya (pembacanya) yang mengamalkannya (di dunia), didahului oleh Surah al-Baqarah dan Ali Imran. — (Al-Nawwas berkata): Rasulullah SAW membuat perumpamaan untuk keduanya (Surah al-Baqarah dan Ali Imran) dengan tiga perumpamaan yang tidak akan aku lupakan selamanya — Baginda bersabda: Kedua-duanya (akan datang) seperti dua awan tebal atau dua payungan hitam yang mana antara kedua-duanya ada sinaran (atau pancaran) cahaya atau kedua-duanya seperti dua pemisah pada kawanan burung yang membentangkan sayapnya dan berhujah untuk pemiliknya.”
Riwayat Muslim (805)
Dapat difahami daripada lafaz “الَّذِينَ كانوا يَعْمَلُونَ بِهِ” dalam hadith di atas bahawa sesiapa yang membaca al-Quran tetapi tidak beramal dengannya, maka mereka tidak termasuk dalam kalangan ahli al-Quran. Bukan itu sahaja, al-Quran juga tidak akan memberi syafaat kepada mereka, bahkan al-Quran itu pula menjadi hujah ke atas mereka — dan bukannya hujah buat mereka. (Lihat
Mirqah al-Mafatih Syarh Misykah al-Masabih
, 4/1461).
Berbalik kepada soalan yang diajukan, terdapat hadith yang menyatakan bahawa pada setiap ayat dan kalimat al-Quran ada pahala dan ganjaran buat sesiapa yang membacanya. Hal ini adalah sebagaimana riwayat daripada Abdullah bin Mas‘ud R.A, bahawa Rasulullah SAW bersabda:
منْ قرأَ حرفًا من كتابِ اللهِ فله به حسنةٌ، والحسنةُ بعشرِ أمثالِها لا أقولُ: آلم حرفٌ، ولكنْ ألِفٌ حرفٌ وميمٌ حرفٌ
Maksudnya:

“Sesiapa yang membaca satu huruf daripada kitab Allah (al-Quran), maka baginya satu kebaikan (pahala). Dan satu kebaikan itu dilipat gandakan menjadi sepuluh kebaikan semisalnya. Tidaklah aku mengatakan: Alif, lam, mim itu satu huruf, akan tetapi alif itu satu huruf, lam itu satu huruf dan mim itu satu huruf.”
Riwayat al-Tirmizi (2910)
Menurut Majdi bin ‘Abd al-Wahhab al-Ahmad, pada lafaz “لا أقولُ: آلم حرفٌ” terdapat suatu penegasan dan penjelasan bahawa setiap huruf daripada al-Quran ada pahala bagi membacanya. Bahkan janganlah menyangka bahawa “الم” (Alif, lam, mim) itu adalah satu huruf, tetapi alif itu adalah satu huruf dan sepuluh kebaikan diberikan bagi membacanya, begitu juga lam itu satu huruf dan sepuluh kebaikan diberikan bagi membacanya, dan begitu juga mim itu satu huruf dan sepuluh kebaikan diberikan bagi membacanya. Justeru, pada hadith di atas terdapatnya anjuran untuk memperbanyakkan bacaan al-Quran yang merupakan zikir yang agung, yang diberikan ganjaran pahala berlipat ganda (bagi sesiapa yang membacanya). (Lihat
Syarh Hisn al-Muslim
, hlm. 52).
Tambahan lagi, al-Quran juga memberi manfaat kepada orang yang membaca dan mendengarnya. Oleh kerana itu, Allah SWT memerintahkan orang yang beriman untuk mendengar al-Quran dengan baik apabila ia dibacakan. Firman Allah SWT:
وَإِذَا قُرِئَ الْقُرْآنُ فَاسْتَمِعُوا لَهُ وَأَنْصِتُوا لَعَلَّكُمْ تُرْحَمُونَ
Maksudnya:
“
Dan apabila al-Quran itu dibacakan, maka dengarlah akan dia serta diamlah (dengan sebulat-bulat ingatan untuk mendengarnya), supaya kamu beroleh rahmat.
”
(Surah al-A‘raf: 204)
Bukan itu sahaja, malah Rasulullah SAW sendiri meminta para sahabat R.Anhum supaya memperdengarkan bacaan al-Quran kepada Baginda SAW. Terdapat hadith menyatakan bahawa Rasulullah SAW meminta Abdullah bin Mas‘ud R.A membacakan al-Quran:
اقْرَأْ عَلَيَّ. قُلْتُ: يَا رَسُولَ اللَّهِ، آقْرَأُ عَلَيْكَ وَعَلَيْكَ أُنْزِلَ؟ قَالَ: نَعَمْ. فَقَرَأْتُ سُورَةَ النِّسَاءِ حَتَّى أَتَيْتُ إِلَى هَذِهِ الآيَةِ: {فَكَيْفَ إِذَا جِئْنَا مِن كُلِّ أُمَّةٍ بِشَهِيدٍ وَجِئْنَا بِكَ عَلَىٰ هَـٰؤُلَاءِ شَهِيدًا}، قَالَ: حَسْبُكَ الآنَ. فَالْتَفَتُّ إِلَيْهِ فَإِذَا عَيْنَاهُ تَذْرِفَانِ.
Maksudnya:
 “
Bacalah (al-Quran) kepadaku.” Aku berkata: “Wahai Rasulullah, adakah aku membacakan kepadamu, sedangkan ke atasmu ia diturunkan?” Baginda bersabda: ‘Ya.’ Lalu aku membaca surah al-Nisa’ sehingga aku sampai (bacaan) pada ayat ini:
 {فَكَيْفَ إِذَا جِئْنَا مِن كُلِّ أُمَّةٍ بِشَهِيدٍ وَجِئْنَا بِكَ عَلَىٰ هَـٰؤُلَاءِ شَهِيدًا}
(Maksudnya: “Maka bagaimanakah (keadaan orang-orang kafir pada hari akhirat kelak), apabila Kami datangkan dari tiap-tiap umat seorang saksi (iaitu Rasul mereka sendiri menjadi saksi terhadap perbuatan mereka), dan Kami juga datangkan engkau (wahai Muhammad) sebagai saksi terhadap umatmu ini?”) [Surah al-Nisa’: 41]. Baginda bersabda: ‘Cukuplah sehingga ayat ini.’ Lalu aku menoleh ke arah Baginda, ternyata kedua-dua matanya menitiskan air mata.
”
Riwayat al-Bukhari (5050)
Maka, orang yang mendengar al-Quran juga mendapat pahala jika disertai dengan adab-adabnya dan menghayati bacaan al-Quran tersebut. Walau bagaimanapun, pahala orang yang mendengar al-Quran tidak sama dengan

orang yang membacanya. Ini kerana orang yang membaca al-Quran akan mendapat pahala yang lebih besar dan fadhilat daripada bacaannya tersebut sebagaimana hadith yang telah disebutkan di atas.
Kesimpulannya
Oleh itu, berdasarkan kepada kenyataan dan perbincangan di atas,
jelaslah bahawa sesiapa yang membaca al-Quran akan diberikan pahala kerana membacanya, dan termasuklah juga sesiapa yang membacanya secara ikut-ikutan melalui bacaan di radio, dengan syarat ia mengikutinya dengan betul, menghayati dan tidak bermain-main ketika membacanya kerana ia termasuk dalam keumuman hadith di atas.
Sekalipun begitu, jika seseorang itu dapat membaca al-Quran dengan khusyuk dan tenang sambil melihat mashaf dalam keadaan penuh adab, maka itulah yang paling baik dan afdhal. Apatah lagi membaca al-Quran termasuk dalam ibadah dan sebaik-baik perkara, maka sebaik-baiknya berusahalah untuk mencapai kesempurnaannya.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 6 Mei 2023 bersamaan 17 Syawal 1444H


#1435: Mati Dipanah Petir Dianggap Mati Syahid

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t.
Adakah seseorang yang mati dipanah petir dikategorikan sebagai mati syahid? Mohon pencerahan.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga baginda, para sahabat baginda serta orang-orang yang mengikuti jejak langkah baginda sehingga Hari Kiamat.
Kami mulakan dengan firman Allah SWT:
وَلَا تَقُولُوا لِمَن يُقْتَلُ فِي سَبِيلِ اللَّـهِ أَمْوَاتٌ ۚ بَلْ أَحْيَاءٌ وَلَـٰكِن لَّا تَشْعُرُونَ
Maksudnya:

“Dan janganlah kamu mengatakan (bahawa) sesiapa yang terbunuh dalam perjuangan membela agama Allah itu ialah orang-orang mati; bahkan mereka itu orang-orang yang hidup (dengan keadaan hidup yang istimewa), tetapi kamu tidak dapat menyedarinya.”
(Surah al-Baqarah: 154)
Ayat di atas merupakan peringatan kepada orang yang beriman agar jangan mengatakan mereka yang telah terbunuh pada jalan Allah — kerana membela agama-Nya — ialah orang-orang yang mati — yakni tiada apa-apa nilai. Bahkan mereka itu ialah orang-orang yang hidup dengan keadaan hidup yang istimewa — yakni secara khusus — di dalam kubur-kubur mereka, yang mana tidak diketahui bagaimana hidupnya itu melainkan oleh Allah SWT. Akan tetapi kamu juga tidak dapat menyedarinya. Ini adalah dalil yang menunjukkan kepada wujudnya nikmat di dalam kubur. (Lihat
al-Tafsir al-Muyassar
, hlm. 24).
Secara umumnya, terdapat banyak riwayat yang menyebutkan kematian orang Islam yang dikira atau dikaitkan dengan mati syahid, dan salah satu daripada kematian tersebut ialah orang yang mati dalam kebakaran. Di antaranya riwayat daripada Jabir bin ‘Atik bahawa:
أَنَّ عَبْدَ اللهِ بْنَ ثَابِتٍ لَمَّا مَاتَ قَالَتْ ابْنَتُهُ: وَاللهِ إِنْ كُنْتُ لَأَرْجُو أَنْ تَكُونَ شَهِيدًا، أَمَا إِنَّكَ قَدْ كُنْتَ قَضَيْتَ جِهَازَكَ، فَقَالَ رَسُولُ اللهِ صَلَّى اللهُ عَلَيْهِ وَسَلَّمَ : إِنَّ اللهَ قَدْ أَوْقَعَ أَجْرَهُ عَلَى قَدْرِ نِيَّتِهِ، وَمَا تَعُدُّونَ الشَّهَادَةَ؟ قَالُوا: قَتْلٌ فِي سَبِيلِ اللهِ، فَقَالَ رَسُولُ اللهِ صَلَّى اللهُ عَلَيْهِ وَسَلَّمَ: الشَّهَادَةُ سَبْعٌ سِوَى الْقَتْلِ فِي سَبِيلِ اللهِ الْمَطْعُونُ شَهِيدٌ، وَالْغَرِقُ شَهِيدٌ، وَصَاحِبُ ذَاتِ الْجَنْبِ شَهِيدٌ، وَالْمَبْطُونُ شَهِيدٌ، وَصَاحِبُ الْحَرِيقِ شَهِيدٌ، وَالَّذِي يَمُوتُ تَحْتَ الْهَدْمِ شَهِيدٌ، وَالْمَرْأَةُ تَمُوتُ بِجُمْعٍ شَهِيدَةٌ
Maksudnya:
 “
Abdullah bin Thabit ketika meninggal dunia, anak perempuannya berkata: ‘Demi Allah, aku sangat berharap engkau mati syahid. Adapun engkau telah mempersiapkan peralatan engkau (bagi menyediakan peralatan perang dan ekspedisi serta lain-lain).’ Lalu Rasulullah SAW bersabda: ‘Sesungguhnya Allah telah menjadikan pahalanya setimpal dengan apa yang diniatkannya, dan menurut kamu, siapakah orang yang dikira mati syahid itu?’ Mereka menjawab: ‘(Orang yang mati syahid itu) ialah orang yang terbunuh di jalan Allah.’ Rasulullah SAW bersabda: ‘Orang yang mati syahid yang selain terbunuh di jalan Allah ada tujuh orang, iaitu orang yang mati kerana taun adalah syahid, orang yang mati tenggelam (lemas) adalah syahid, orang yang mempunyai luka pada lambung lalu mati adalah syahid, orang yang mati kerana penyakit perut adalah syahid,
orang yang mati dalam kebakaran adalah syahid
, orang yang mati tertimpa runtuhan adalah syahid dan seorang wanita yang meninggal dunia sedangkan dia dalam keadaan mengandung adalah syahid.’
”
Riwayat Ahmad (23753).

Al-Mulla Ali al-Qari menjelaskan bahawa yang dimaksudkan dengan “صَاحِبُ الْحَرِيقِ” ialah orang yang terbakar. Dalam erti kata lain, seseorang yang mati disebabkan oleh kebakaran. (Lihat
Mirqah al-Mafatih
, 3/1140).
Imam al-Nawawi menyebutkan bahawa kesemua jenis kematian itu dianggap sebagai mati syahid disebabkan kelebihan kurniaan Allah SWT kepada mereka kerana dahsyatnya kesakitan dan kepedihan kematian tersebut yang ditanggung mereka.  (Lihat
al-Minhaj fi Syarh Sahih Muslim
, Cet. Dar al-Siddiq, 5/550).
Al-Hafiz Ibn Hajar al-‘Asqalani menyatakan dalam kitabnya bahawa melalui hadith-hadith yang menyebutkan berkenaan orang-orang yang dikira syahid, kita dapat bahagikan mati syahid itu kepada dua kategori iaitu:
Syahid di akhirat dan syahid di dunia iaitu sesiapa yang gugur (terbunuh) di jalan Allah melawan orang-orang kafir (bagi menegakkan agama-Nya) ikhlas kerana Allah serta dalam keadaan mara ke hadapan dan bukannya berundur melarikan diri — daripada musuh.
Syahid di akhirat sahaja iaitu mereka yang diberikan pahala mati syahid, namun tidak terpakai ke atas mereka hukum syahid tersebut di dunia — yakni mereka masih lagi perlu dimandikan, disolatkan dan sebagainya. (Lihat
Fath al-Bari
, Cet. Dar al-Salam, 6/55).
Walau bagaimanapun, Imam al-Nawawi menambah kategori yang ketiga iaitu mereka yang mati syahid di dunia tetapi tidak di akhirat. (Lihat
al-Minhaj fi Syarh Sahih Muslim
, Cet. Dar al-Siddiq, 5/550). Begitu juga, Imam Ibn Hajar al-‘Asqalani menyebutkan kategori ini di dalam kitabnya yang lain dan menyatakan, mereka ialah sesiapa yang gugur di dalam perang melawan orang-orang kafir — yakni bagi menegakkan agama-Nya — tetapi adanya halangan ke atas mereka seperti niat yang rosak dan ketika lari dari medan perang. (Lihat
Bazl Al-Ma’un
, hlm. 189).
Seterusnya, mengkhususkan istilah syahid kepada seseorang hendaklah dilihat dari dua sudut iaitu:
Penyaksian Umum
: Yakni kita menentukan kesyahidan berdasarkan keadaan atau sifat yang berlaku, yang mana sifat atau keadaan itu dinyatakan melalui al-Quran atau hadith Rasulullah SAW. Contohnya seperti hadith Jabir R.A di atas. Maka hukumnya adalah diharuskan bahkan wajib untuk membenarkannya, kerana kita menyaksikannya berdasarkan sifat yang dikhabarkan oleh Rasulullah SAW.
Penyaksian Khusus:
Yakni kita mengucapkan seseorang itu syahid pada orang tertentu seperti kita mengatakan: “Orang itu syahid.” Maka hal ini tidak dibenarkan melainkan individu tersebut disaksikan syahid oleh Rasulullah SAW sendiri atau kesepakatan umat Islam.
Oleh sebab itu, Imam al-Bukhari membuat bab khas dalam
Sahih al-Bukhari
: “Larangan Mengatakan Seseorang Itu Syahid.” Menurut al-Hafiz Ibn Hajar al-‘Asqalani dalam kitabnya, larangan itu bermaksud atas jalan yang pasti. Ini kerana kepastian hanyalah boleh diterima berdasarkan kenyataan wahyu. Justeru, Imam al-Bukhari seolah-olah menyandarkan larangan ini kepada hadith Umar bin al-Khattab yang berkhutbah: “Kamu mengatakan dalam peperangan-peperangan kamu, ‘si fulan mati syahid’ dan ‘si fulan mati syahid’ padahal mungkin orang itu mati kerana membebani tunggangannya dengan terlalu berat (lalu mati jatuh kenderaan). Oleh itu, janganlah kamu mengatakan sedemikian, sebaliknya katakanlah seperti apa yang disabdakan oleh Rasulullah SAW:
مَنْ مَاتَ فِي سَبِيلِ اللَّهِ أَوْ قُتِلَ فَهُوَ شَهِيدٌ

Maksudnya:
 “Sesiapa yang mati atau terbunuh di jalan Allah, maka dia telah syahid.”
Al-Hafiz Ibn Hajar menilai hadith ini sebagai hasan dan ia diriwayatkan oleh Imam Ahmad dan Sa‘id bin Mansur dan selain mereka. (Lihat
Fath al-Bari
, 6/90)
Berbalik kepada soalan yang diajukan, terdapat dua pendapat dalam hal ini. Sebahagian mereka berpendapat bahawa ia tidak termasuk dalam jenis mati syahid seperti mana pendapat Dr. Abdullah bin Muhammad al-Tayar. Beliau ketika ditanya berkenaan perkara ini, menjawabnya dengan menyatakan, sesiapa yang mati lemas, kita mengetahui bahawa dia dihukum sebagai mati syahid. Namun, sesiapa yang mati kerana disambar petir, aku tidak mengetahui bahawa dia termasuk orang yang dikira sebagai mati syahid. Akan tetapi setiap orang yang mati dalam syahadah, diharapkan baginya kebaikan sebagaimana sabda Rasulullah SAW:
من كانَ آخرُ كلامِهِ لا إلَهَ إلّا اللَّهُ دَخلَ الجنَّةَ
Maksudnya:
 “
Sesiapa yang akhir kalamnya adalah
 ‘لا إلَهَ إلّا اللَّهُ’,
maka dia akan masuk ke dalam syurga.
”
Riwayat Abu Daud (3116) dan Ahmad (22034)
Begitu juga dalam hadith yang lain, Nabi SAW bersabda:
مَن لَقِيَ الله لَا يُشْرِكُ بِهِ شَيْئاً حَرَّمَ اللهُ عَلَيْهِ النَّار
Maksudnya:
 “
Sesiapa yang bertemu Allah dalam keadaan dia tidak menyekutukan-Nya dengan sesuatu, maka Allah mengharamkan ke atasnya neraka
.”
Justeru, sesiapa yang mati disebabkan oleh kemalangan, penyakit, dan musibah, lalu dia bersabar dan mengharapkan pahala, maka diharapkan baginya kebaikan.
Sebahagian yang lain pula berpendapat ia termasuk dalam jenis mati syahid seperti mana pendapat Dr. Khalid bin Abdullah al-Musleh. Beliau ketika ditanya berkenaan perkara ini, menjawabnya dengan menyatakan, kilat adalah salah satu jenis api kerana ia akan membakar sesiapa yang disambarnya. Sementelahan terdapatnya hadith yang menyebutkan bahawa orang yang mati dalam kebakaran adalah syahid. Orang yang mati kerana terbakar itu, boleh jadi disebabkan oleh api (yang berada di bumi) ataupun api dari langit seperti kilat dan seumpamanya. Jadi, pendapat yang kuat menurutku, ia termasuk dalam salah satu mati syahid.
Kesimpulannya
Oleh itu, berdasarkan kepada kenyataan dan perbincangan di atas,
kami berpendapat bahawa orang yang mati disambar petir dikira sebagai mati syahid
 kerana kebiasaannya apa-apa yang disambar petir akan terbakar atau dalam keadaan terbakar, dan terdapat nas yang sahih menyatakan bahawa orang Islam yang meninggal dunia disebabkan oleh kebakaran dianggap sebagai mati syahid.
Sekalipun begitu, syahid di sini adalah merujuk kepada jenis syahid di akhirat dan bukannya di dunia. Ini bermakna bagi mereka di akhirat pahala mati syahid tetapi di dunia mereka masih perlu dimandikan dan disolatkan sebagaimana jenazah yang lain. Mengenai ini, Imam al-Nawawi menukilkan bahawa syahid yang dimaksudkan ialah mereka kesemuanya kecuali yang gugur di jalan Allah, kelak di akhirat akan mendapat pahala mati syahid. Adapun di dunia mereka masih perlu dimandikan dan disolatkan. (Lihat
al-Minhaj fi Syarh Sahih Muslim
, Cet. Dar al-Siddiq, 5/550).
Kurniaan gelaran syahid kepada mereka ini sebenarnya dianugerahkan sendiri oleh Rasulullah SAW berdasarkan riwayat yang sahih. Namun, hakikatnya hanya Allah SWT jualah yang Maha Mengetahui hakikat seseorang itu sama ada syahid ataupun sebaliknya. Oleh itu, kita mendoakan dan mengharapkan ganjaran syahid kepada orang yang mati dalam keadaan syahid seperti mana yang dikhabarkan oleh Rasulullah SAW tanpa kita menetapkannya secara
qat‘i
 dan kita bersangka baik dengannya.
Kami akhiri dengan riwayat daripada Sahl bin Hunaif bahawa Nabi SAW bersabda:
مَن سَأَلَ اللَّهَ الشَّهادَةَ بصِدْقٍ، بَلَّغَهُ اللَّهُ مَنازِلَ الشُّهَداءِ، وإنْ ماتَ على فِراشِهِ
Maksudnya:
 “
Sesiapa yang memohon kepada Allah SWT mati syahid dengan sebenar-benar pengharapan, Allah SWT akan mengurniakannya kedudukan para syuhada’ sekalipun dia mati di atas katilnya (tempat tidur).
”
Riwayat Muslim (1909)
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a‘lam.
Bertarikh: 6 Mei 2023 bersamaan 17 Syawal 1444H


#1436: Bertukar Niat Semasa Solat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Ustaz, bolehkah bertukar niat semasa solat seperti mulanya niat Isyak qasar tetapi tukar ke Maghrib? Mohon pencerahan. Terima kasih.

Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Niat menurut bahasa adalah mengarah diri kepada sesuatu perbuatan. (Lihat
al-Mu‘jam al-Wasit
, hlm. 1021). Manakala menurut Dewan Bahasa dan Pustaka, niat ialah maksud atau tujuan sesuatu perbuatan. (Lihat
Kemus Dewan Edisi Keempat
, hlm.  1080).
Dari segi istilah pula, terdapat beberapa definisi yang diberikan. Antaranya ialah:
Al-Nawawi menyebutkan bahawa niat ialah keazaman (tekad) di dalam hati atas setiap perkara yang fardhu dan selain daripadanya. (Lihat
al-Majmu‘ Syarh al-Muhazzab
, 1/310).
Ibn ‘Abidin pula menyebutkan bahawa niat ialah tujuan melakukan ketaatan dan mendekatkan diri kepada Allah SWT dengan amal perbuatan. (Lihat
Rad al-Mukhtar
, 1/105).
Berdasarkan kepada definisi di atas, kita dapat simpulkan bahawa niat ialah lintasan dalam hati ketika adanya tekad dan keazaman untuk melakukan sesuatu perkara.
Pada asasnya, para ulama telah menyatakan ijma‘ mengenai kewajipan berniat dalam solat dan solat tidak sah tanpanya. Al-Khiraqi menyebutkan, apabila seseorang ingin mendirikan solat, maka bertakbirlah (yakni ucapkan Allahu Akbar) dan berniat ketika takbiratul ihram itu solat fardhu (yang ingin didirikan). Kami tidak mengetahui adanya perselisihan (khilaf) dalam umat mengenai kewajipan berniat untuk mendirikan solat, dan suatu solat tidak sah tanpanya. (Lihat
Mukhtasar al-Khiraqi
, hlm. 22).
Dalam erti kata lain, niat merupakan salah satu rukun solat. Niat ialah mengingati tujuan sesuatu perbuatan ketika mula melakukannya. Tempat niat ialah di dalam hati. Untuk menjadikan solat sah, seseorang hendaklah menyertakan niat di dalam hati ketika bertakbiratul Ihram dan sedar akan tujuannya untuk bersolat semasa melafazkan takbir tersebut serta mengingati jenis solat dan fardhunya. Sementara niat untuk bersolat pula tidak disyaratkan melafazkannya. (Lihat
al-Fiqh al-Manhaji
, 1/129).
Niat ketika solat hanya dibolehkan bagi sesiapa yang ingin mengerjakan jamak taqdim, bahkan ia termasuk dalam salah satu syaratnya. Habib Hasan bin Ahmad al-Kaff menyebutkan, seseorang itu hendaklah berniat untuk melakukan jamak taqdim dalam solatnya yang pertama sekalipun bersama salam. Begitu juga dia boleh meniatkan jamak taqdim itu dalam solatnya yang pertama keseluruhannya, dan tidak disyaratkan hanya ketika takbiratul ihram sahaja. Akan tetapi afdhalnya adalah untuk dia berniat jamak taqdim itu ketika takbiratul ihram. (Lihat
al-Taqrirat al-Sadidah
, hlm. 319).
Oleh itu, berbalik kepada soalan yang diajukan, jika seseorang itu sudah berniat untuk melakukan solat Isyak secara qasar di awal solatnya, maka dia tidak boleh menukar niatnya untuk mendirikan solat lain, melainkan dia membatalkan solatnya yang sedang dikerjakan itu dan memulakan semula solatnya berserta niat yang baru. Hal ini adalah berdasarkan kepada sabda Nabi SAW:
إِنَّمَا الأَعْمَالُ بِالنِّـيَّاتِ، وَإِنَّمَا لِكُلِّ امْرِئٍ مَا نَـوَى
Maksudnya:
 “
Sesungguhnya segala amalan dikira dengan niat dan sesungguhnya setiap orang memperolehi apa yang diniatkan.
”
Riwayat al-Bukhari (1)
Sekalipun begitu, kami mengambil kesempatan di sini mengingatkan bahawa Allah SWT melarang umat Islam untuk sengaja membatalkan amalannya dengan sengaja tanpa apa-apa sebab yang mengharuskannya untuk melakukan demikian. Allah SWT berfirman di dalam al-Quran:
يَا أَيُّهَا الَّذِينَ آمَنُوا أَطِيعُوا اللَّـهَ وَأَطِيعُوا الرَّسُولَ وَلَا تُبْطِلُوا أَعْمَالَكُمْ
Maksudnya:
“
Wahai orang-orang yang beriman! Taatlah kamu kepada Allah dan taatlah kepada Rasul Allah, dan janganlah kamu batalkan amal-amal kamu!
”
(Surah Muhammad: 33)
Apatah lagi, jika solat yang sedang dikerjakan itu adalah solat fardhu, maka haram hukumnya bagi seseorang tanpa sebarang uzur syar‘i yang diizinkan untuk membatalkan solatnya berdasarkan ayat yang disebutkan di atas. Di dalam
al-Mausu‘ah al-Fiqhiyyah al-Kuwaitiyyah
(34/51) ada dinyatakan, para fuqaha telah bersepakat bahawa membatalkan ibadah yang wajib (misalnya solat fardhu) setelah memulakannya tanpa sebab yang membolehkannya melakukan demikian adalah tidak dibolehkan. Hal ini kerana membatalkan ibadah tanpa sebab yang diizinkan oleh syarak adalah satu perbuatan yang sia-sia dan bersalahan dengan kehormatan ibadah tersebut.
Justeru, sebaiknya jika dia sudah berniat untuk melakukan solat Isyak secara qasar dan jamak ta’khir, maka selesaikanlah dahulu solat tersebut. Kemudian, barulah dia mengerjakan solat Maghrib pula.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a‘lam.
Bertarikh: 6 Mei 2023 bersamaan 17 Syawal 1444H


#1437:  Rantai / Gelang Clover

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, boleh saya tahu apakah hukum memakai gelang atau rantai berbentuk Daun Clover?

Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pengenalan Daun Clover
Daun Clover dikenali sebagai Daun Semanggi. Kebiasaannya, ia mempunyai tiga kelopak sahaja dan kadangkala empat kelopak. Daun Clover yang mempunyai tiga kelopak dikatakan melambangkan konsep Trinity iaitu Father, Son dan Holy Spirit. Manakala, Clover yang mempunyai empat kelopak dianggap membawa kebaikan bagi mereka yang menyimpan dan menjaganya. Ia melambangkan Faith (kepercayaan), Hope (harapan), Love (cinta) dan Luck (nasib yang baik). (Lihat Symbols In The Church: 30)
Namun, persoalannya di sini, adakah memakai perhiasan berbentuk Daun Clover ini dianggap meniru atau menyerupai sesuatu agama yang dilarang oleh syarak?
Rasulullah SAW bersabda:
مَنْ تَشَبَّهَ بِقَوْمٍ فَهُوَ مِنْهُمْ
Maksudnya: “
Barangsiapa yang menyerupai sesuatu kaum, maka dia adalah dari kalangan mereka.”
Riwayat Abu Dawud (4031)
Hukum memakai perhiasan berbentuk Daun Clover
Sepertimana diketahui, lambang salib merupakan lambang yang khusus bagi agama Kristian. Oleh sebab itu, haram bagi seseorang yang memakai lambang tersebut bagi tujuan meniru atau menyerupai orang kafir. Namun, bagi bentuk Daun Clover, ia bukanlah simbol khusus bagi agama Kristian. Maka menurut Dr Samiah Abdullah Bukhari, sesuatu perkara yang terangkat  (tidak lagi menjadi syiar sesuatu agama atau kaum), maka ia diharuskan. (Lihat
Dawabit al-Tasyabbuh al-Manhiy ‘Anhu
, 34-35)
Begitu juga, menurut Ibn Hajar al-Asqalani menerangkan berkenaan keharusan memakai sejenis pakaian yang dinamakan
taylasan
, yang mana menjadi syiar kaum Yahudi. Namun setlah itu,  ia tidak lagi dianggap sedemikian. Maka, ia termasuk dalam perkara yang umum dan diharuskan syarak. ( Lihat Fath al-Bari Syarh Sahih al-Bukhari, 10/275)
Justeru itu, dalam isu ini ia kembali kepada hukum harus apabila
illahnya
 (sebab) iaitu menjadi syiar yang khusus bagi sesuatu agama atau kaum telah terangkat. Sepertimana kaedah fiqh menyebut:
الحُكْمُ يَدُورُ مَعَ عِلَّتِهِ وُجُودًا وَ عَدَمًا
Maksudnya: “
Keberadaan sesuatu hukum itu, bergantung kepada illahnya, sama ada wujud ataupun tidak.”
Kesimpulan
Oleh hal yang demikian, jika sekiranya perhiasan tersebut sudah menjadi pemakaian yang lazim dan tidak lagi menjadi syiar bagi sesuatu agama atau kaum, maka hukumnya adalah harus dan dibenarkan.
Namun, jika ia melambangkan sesuatu agama seperti Kristian (lambang salib, orang yang disalib dan seumpamanya), ia perlu dilihat sama ada tahap tasyabbuh (penyerupaan) itu ketara atau tidak. Maka sebaiknya dia mengelakkannya dari membeli atau memakai perhiasan tersebut.
Akan tetapi, jika sekiranya ia simbol yang jelas menunjukkan lambang agama Kristian seperti salib, orang yang disalib dan seumpamanya atau sengaja memakainya bagi tujuan menyerupai orang kafir maka hukumnya haram dan berdosa.
Di sini juga, kami nyatakan sebaiknya jika ia boleh menimbulkan prasangka seperti lambang sesuatu agama, maka sebolehnya dielakkan untuk memakai atau membeli perhiasan sebegitu. Sabda Rasulullah SAW:
إِنَّ الْحَلَالَ بَيِّنٌ، والْحَرَامَ بَيِّنٌ، وبَيْنَهُمَا مُشْتَبِهَاتٌ لَا يَعْلَمُهُنَّ كَثِيرٌ مِنَ النَّاسِ، فَمَنِ اتَّقَى الشُّبُهَاتِ فَقَدِ اسْتَبْرَأَ لِدِينِهِ، وعِرْضِهِ، ومَنْ وقَعَ فِي الشُّبُهَاتِ وقَعَ فِي الْحَرَامِ
Maksudnya: “
Sesungguhnya yang halal itu jelas dan yang haram itu juga jelas. Diantara keduanya, terdapat perkara-perkara yang syubhat (samar-samar) yang tidak diketahui oleh orang banyak. Oleh itu, siapa yang takut terhadap syubhat bererti dia telah menyelamatkan agamanya dan kehormatannya. Dan siapa yang terjerumus dalam perkara syubhah, maka akan terjerumus dalam perkara yang diharamkan.”
Riwayat Tirmizi (1205)
Semoga Allah SWT memberi kefahaman kepada kita dan sentiasa berjalan atas landasan kebenaran. Kami akhiri dengan doa:
اللَّهُمَّ رَبَّ جِبْرِيلَ، وَمِيكَائِيلَ، وَإِسْرَافِيلَ، فَاطِرَ السَّمَاوَاتِ وَالْأَرْضِ، عَالِمَ الْغَيْبِ وَالشَّهَادَةِ، أَنْتَ تَحْكُمُ بَيْنَ عِبَادِكَ فِيمَا كَانُوا فِيهِ يَخْتَلِفُونَ، اهْدِنَا لِمَا اخْتُلِفَ فِيهِ مِنَ الْحَقِّ بِإِذْنِكَ، إِنَّكَ تَهْدِي مَنْ تَشَاءُ إِلَى صِرَاطٍ مُسْتَقِيمٍ.
Maksudnya:
 “Ya Allah, Tuhan Jibril, Mikail, dan Israfil. Yang Menciptakan langit dan bumi, Yang Maha Mengetahui yang ghaib mahupun yang kelihatan. Engkaulah yang Menghakimi hamba-hamba-Mu di dalam apa yang mereka perselisihkan. Tunjukkanlah kami dengan izin-Mu kepada kebenaran di dalam apa yang diperselisihkan. Sesungguhnya Engkau memberi petunjuk ke arah Sirat al-Mustaqim kepada sesiapa yang Engkau Kehendaki.”
Bertarikh: 6 Mei 2023 bersamaan 17 Syawal 1444H


#1438: Bermain Raffle

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Mohon Dato’ Seri
hide profile
 saya kalau nak
post
 soalan saya ya. Saya ada soalan yang berbunyi: Apakah hukum bermain
raffle
? Adakah sama dengan perjudian dan ada tak situasi atau syarat-syarat yang menjadikan ianya tidak menjadi judi. Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami kemukakan terlebih dahulu makna
raffle
itu.
Raffle
 ialah loteri di mana hadiah dimenangi oleh salah seorang daripada ramai orang yang membeli tiket.
 Dalam bahasa mudahnya,
raffle
ialah pertandingan perjudian di mana orang ramai mendapatkan tiket bernombor, yang setiap satu mempunyai peluang untuk memenangi hadiah. Pada masa yang ditetapkan, pemenang diambil secara rawak daripada bekas yang mengandungi salinan setiap nombor. Tiket yang diundi disemak dengan koleksi hadiah dengan nombor yang dilampirkan padanya, dan pemegang tiket memenangi hadiah itu.
Raffle
ialah permainan popular di banyak negara, dan sering diadakan bagi mengumpul dana untuk badan amal atau acara tertentu.
Berdasarkan kepada takrifan di atas, jelas bahawa
raffle
termasuk dalam salah satu jenis perjudian dan perjudian adalah diharamkan dalam Islam. Firman Allah SWT:
يَسْأَلُونَكَ عَنِ الْخَمْرِ وَالْمَيْسِرِ ۖ قُلْ فِيهِمَا إِثْمٌ كَبِيرٌ وَمَنَافِعُ لِلنَّاسِ وَإِثْمُهُمَا أَكْبَرُ مِن نَّفْعِهِمَا
Maksudnya: “
Mereka bertanya kepadamu (wahai Muhammad) mengenai arak dan judi. Katakanlah: ‘Pada keduanya ada dosa besar dan ada pula beberapa manfaat bagi manusia tetapi dosa keduanya lebih besar daripada manfaatnya.’
”
(Surah al-Baqarah: 219)
Ibn Jarir al-Tabari menyebut bahawa meskipun terdapat manfaat daripada keduanya (iaitu arak dan judi) namun dosa keduanya adalah lebih besar daripada manfaatnya. Ini adalah sepertimana yang berlaku kepada orang yang meminum arak dengan merasakan kelazatan yang diteguknya, namun akibat daripada mabuk menyebabkan seseorang itu boleh memaki-hamun, mencederakan serta membawa kepada pertumpahan darah terhadap orang lain. Begitu juga dengan judi yang penuh dengan keseronokan dan juga menjanjikan kekayaan (yang belum pasti), namun dengan berjudi menjadi asbab seseorang itu menipu dan menzalimi orang lain. Manfaatnya ada, namun mafsadah yang timbul daripadanya lebih besar. (Lihat
Jami‘ al-Bayan ‘an Ta’wil Ay al-Quran
, 2/489).
Selain itu, al-Alusi juga ada menyebutkan beberapa contoh dosa atau keburukan yang dibawa oleh judi, antaranya adalah memakan harta secara batil, boleh menyebabkan orang yang berjudi terjebak dalam aktiviti jenayah seperti mencuri, mencederakan jiwa, mensia-siakan keluarga, melakukan perkara yang keji dan hina serta menimbulkan permusuhan sama ada secara tersembunyi mahupun terang-terangan. (Lihat
Ruh al-Ma‘ani
, 16/262).
Begitu juga firman Allah SWT:
يَا أَيُّهَا الَّذِينَ آَمَنُوا إِنَّمَا الْخَمْرُ وَالْمَيْسِرُ وَالْأَنْصَابُ وَالْأَزْلَامُ رِجْسٌ مِنْ عَمَلِ الشَّيْطَانِ فَاجْتَنِبُوهُ لَعَلَّكُمْ تُفْلِحُونَ
Maksudnya: “
Wahai orang-orang yang beriman! Bahawa sesungguhnya arak, judi, pemujaan berhala, dan mengundi nasib dengan batang-batang anak panah, adalah (semuanya) kotor (keji) daripada perbuatan syaitan. Oleh itu, hendaklah kamu menjauhinya supaya kamu berjaya
.”
(Surah al-Ma’idah: 90)
Fakhruddin al-Razi dalam kitab tafsirnya, ketika membincangkan berkenaan hikmah daripada larangan dan pengharaman judi menyebut bahawa dosa dan keburukan kedua-duanya boleh membawa kepada kepada permusuhan, mengutuk-ngutuk dan pertelingkahan; serta merupakan suatu bentuk pengambilan harta orang lain secara batil. Di samping itu, ia juga melalaikan manusia daripada mengingati Allah SWT dan mengerjakan solat.
Beliau menjelaskan lagi, pertaruhan di dalam perjudian akan menimbulkan perasaan ingin cuba menang, terutama setelah mengalami kekalahan sehingga semua harta akhirnya habis digunakan untuk berjudi sehinggakan ada yang sanggup menggadaikan isteri dan anak-anak. Tentunya si kalah judi ini akan jatuh miskin dan menyimpan dendam kesumat terhadap lawannya yang telah menang dan merampas harta bendanya, sehingga berlakulah permusuhan dan benci-membenci yang berpanjangan di dalam masyarakat.
Dari segi agama pula, si penjudi akan jauh hatinya daripada mengingati Allah dan mengerjakan solat kerana disibukkan dengan harapan untuk menang, atau marah kerana kalah judi. Bahkan sekiranya dia menang sekalipun, nescaya kemenangannya itu akan terus menenggelamkannya dalam kesibukan demi kesibukan, sehingga dia tidak ingat selain daripada harta yang dimenanginya itu sahaja. (Lihat
Mafatih al-Ghaib
, 6/49 dan 12/82)
Selain itu, Ibn Taimiyyah juga ada menyatakan bahawa mafsadah judi adalah lebih besar daripada mafsadah riba kerana terdapat dua mafsadah di dalamnya. Pertamanya, mafsadah memakan harta secara haram. Kedua, mafsadah perkara lalai yang haram; yang menghalang pelakunya daripada mengingati Allah SWT, lalai daripada mengerjakan solat serta menimbulkan permusuhan dan kebencian. Disebabkan itulah, diharamkan judi sebelum pengharaman riba. (Lihat
Majmu‘ al-Fatawa
, 32/337).
Terdapat sebuah hadith daripada riwayat Abdullah bin ‘Amr R.Anhuma, Nabi SAW bersabda:
إِنَّ اللَّهَ حَرَّمَ عَلَيَّ، أَوْ حُرِّمَ الْخَمْرُ وَالْمَيْسِرُ وَالْكُوبَةُ
Maksudnya: “
Sesungguhnya Allah SWT telah mengharamkan ke atasku, atau diharamkan arak, judi, al-kubah (sejenis permainan yang menggunakan papan, buah dan dadu).
”
Imam al-Khattabi menyatakan bahawa
al-Kubah
 ditafsirkan sebagai gendang dan dikatakan juga ia ialah dadu. (Lihat
Ma‘alim al-Sunan
, 4/267).
Tambahan lagi, pengarang
al-Fiqh al-Manhaji
 turut menyatakan, setiap permainan yang berdasarkan nasib dan yang membantutkan akal fikiran seperti permainan dadu, daun terup (yang mempunyai unsur pertaruhan) dan sebagainya adalah haram. Ini kerana permainan ini membiasakan diri untuk bergantung kepada nasib dalam setiap perkara yang dilakukan. Ini menjadikan mereka menyangka bahawa nasib adalah penentu segala-galanya dalam dunia ini. Permainan jenis ini sebenarnya memberi banyak kesan negatif kepada diri manusia. (Lihat
al-Fiqh al-Manhaji
, 8/146).
Selain daripada itu, konsep yang diketengahkan dalam permainan
raffle
ini juga adalah menafikan hak pembeli dalam memilih barangan yang dikehendakinya dan disukainya dengan harga yang setimpal dengan apa yang telah dibayar. Justeru, situasi ini adalah melanggar prinsip-prinsip jual-beli yang sepatutnya ada seperti
khiyar
(pilihan). Dalam mengklasifikasikan sesuatu permainan sebagai judi, para ulama telah mensyaratkan ciri-ciri berikut:
Ia disertai oleh dua orang atau lebih atau dua kumpulan manusia atau lebih.
Setiap pihak mempertaruhkan sesuatu harta atau manfaat.
Mana-mana pihak yang menang akan memperolehi harta atau manfaat dari pihak yang kalah di samping menyimpan harta dan manfaat yang ia pertaruhkan. (Lihat
Halal dan Haram dalam Islam
, hlm. 427).
Kesimpulannya
Berdasarkan kepada kenyataan dan perbincangan di atas, kami berpendapat bahawa permainan
raffle
ini adalah haram dan dilarang kerana ia termasuk dalam perjudian. Lebih-lebih lagi, permainan tersebut secara langsung dilihat sebagai menafikan serta mengabaikan hak pemain selaku pembeli untuk memilih barangan yang dikehendakinya setimpal dengan harga yang dibayar. Selain itu, permainan seperti ini juga dilihat lebih kepada keberuntungan nasib pemain semata-mata. Maka, oleh sebab itu jelas ia mirip kepada perjudian dan tidak dibenarkan di dalam Islam.
Semoga Allah SWT jauhkan kita dari terbabit dengan perjudian sama ada secara nyata atau tersembunyi. Amin.
Bertarikh: 6 Mei 2023 bersamaan 17 Syawal 1444H


#1439: Bacaan Ketika Sujud Sahwi

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Saya ada persoalan berkenaan bacaan dalam sujud sahwi. Saya dengar kita mesti membaca dengan lafaz “سُبْحَانَ مَنْ لَا يَنَامُ وَلَا يَسْهُو”, jadi soalan saya, apakah lafaz yang sepatutnya diucapkan ketika kita melakukan sujud sahwi?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Al-Sahwu
 adalah suatu kekurangan yang berlaku pada orang yang sedang solat di dalam solatnya. Sama ada ia berlaku secara sengaja ataupun secara terlupa. Dan sujud – tempatnya di penghujung solat – sebagai menguatkan kekurangan tersebut. (Lihat
al-Fiqh al-Manhaji
, 1/172)
Perbuatan sujud sahwi ini adalah bersumberkan kepada sebuah kisah yang masyhur sebagai kisah Zul Yadain, yang diriwayatkan oleh Abu Hurairah R.A, katanya:
صَلَّى بِنَا النَّبِيُّ صلى الله عَلَيْهِ وَسَلَّم الظُّهْرَ أَو الْعَصْرَ ، فَسَلَّم ، فَقَالَ لَهُ ذُو الْيَدَينِ: الصَّلَاةُ يَا رَسُولَ اللَّهِ، أَنقصت ؟ فَقَال النبيُّ صلى الله عليه وسلم : أَحَقٌّ مَا يَقُول ؟ قالوا نعمْ ، فصلَّى ركْعَتَينِ أُخْرَيَتين ، ثمَّ سَجَدَ سَجْدَتَين
Maksudnya: Nabi SAW mengimamkan solat Zohor atau Asar bersama kami. Kemudian Baginda memberi salam. Lalu Zul Yadain berkata kepada Nabi SAW: “Solat wahai Rasulullah, adakah kau telah mengurangkannya?” Maka Nabi SAW bersabda: “Benarkah apa yang dia katakan?” Maka para sahabat pun menjawab: “Ya.” Lalu Baginda melakukan dua solat yang berbaki, kemudian sujud sebanyak dua kali.
Riwayat al-Bukhari (1227) dan Muslim (573)
Dalam riwayat muslim, daripada Abdullah bin Mas’ud R.A, katanya:
صَلَّى بِنَا رَسُولُ اللهِ صَلَّى اللهُ عَلَيْهِ وَسَلَّمَ خَمْسًا، فَلَمَّا انْفَتَلَ تَوَشْوَشَ الْقَوْمُ بَيْنَهُمْ فَقَالَ: مَا شَأْنُكُمْ؟ قَالُوا: يَا رَسُولَ اللهِ، هَلْ زِيدَ فِي الصَّلَاةِ؟ قَالَ: لَا. قَالُوا: فَإِنَّكَ قَدْ صَلَّيْتَ خَمْسًا، فَانْفَتَلَ ثُمَّ سَجَدَ سَجْدَتَيْنِ ثُمَّ سَلَّمَ. ثُمَّ قَالَ: إِنَّمَا أَنَا بَشَرٌ مِثْلُكُمْ أَنْسَى كَمَا تَنْسَوْنَ، فَإِذَا نَسِيَ أَحَدُكُمْ فَلْيَسْجُدْ سَجْدَتَيْ
Maksudnya: Rasulullah SAW pernah solat bersama kami dengan 5 rakaat, setelah selesai para jamaah bergumam di antara mereka, lalu Baginda SAW bersabda: “Ada apa dengan kamu semua?”, mereka menjawab: “Wahai Rasulullah, apakah ada tambahan di dalam solat?”, baginda menjawab: “Tidak ada”, mereka berkata: “Sesungguhnya kamu telah melaksanakan solat 5 rakaat. Baginda pun beranjakan dan melakukan sujud dua kali, lalu memberi salam, kemudian baginda bersabda: “Sesungguhnya aku ini adalah manusia seperti kamu semua, aku lupa sepertimana kamu semua juga lupa, jika salah seorang daripada kamu lupa, maka bersujudlah dua kali sujud”.
Riwayat Muslim (572)
Bacaan dalam Sujud Sahwi
Sebagaimana dinyatakan oleh para ulama’ bahawa tidak ada zikir khusus yang ditetapkan dalam sujud sahwi. Sujud sahwi adalah sama seperti sujud dalam solat, maka hendaklah sujud di atas tujuh anggota seperti dalam sujud, dan berzikir kepada Allah dengan membaca zikir yang masyhur iaitu سُبْحَانَ رَبِّيَ الْأَعْلَى dan berkata di antara dua sujud “رب اغفرلي”.
Al-Mardawi berkata: Sujud sahwi dan apa yang diucapkan semasanya dan selepas bangun daripadanya adalah sama dengan sujud dalam solat. (Lihat
 al-Insaf
,
 2/159)
Al-Ramli berkata: Cara melakukan sujud sahwi adalah sama seperti sujud dalam solat, berkenaan dengan kewajipan dan bahagian yang dianjurkan, seperti meletakkan dahi di atas tanah, tama’ninah, dan iftirasy (duduk di atas paha kiri dengan kaki kanan ke atas dan jari kaki menghala ke arah kiblat) apabila duduk di antara keduanya. (Lihat
Nihayah al-Muhtaj
, 2/88):
Sebahagian fuqaha’ pula menganggap bahawa disunatkan membaca dalam sujud sahwi dengan bacaan:
سُبْحَانَ مَنْ لَا يَنَامُ وَلَا يَسْهُو
Maksudnya: Maha suci Allah yang tidak tidur dan tidak lalai.
Hal ini sebagaimana yang disebutkan oleh  al-Khatib al-Syarbini dalam
Mughni al-Muhtaj
(1/438).
Namun begitu, dalam hal ini tidak terdapat dalil khusus yang menyebutkan tentang bacaan zikir ketika sujud sahwi. Maka dalam hal ini bacaannya adalah seperti bacaan sujud dalam kebiasaan solat seperti (سبحان ربي الأعلى) dan seumpamanya.
Imam al-Nawawi berkata: Sujud sahwi ialah dua sujud yg di dalamnya terdapat duduk dan disunatkan duduk secara iftirasy (duduk seperti duduk tahiyyat awal). Manakala, duduk tawaruk (duduk tahiyat akhir) selepas kedua-dua sujud sahwi sehingga ia berakhir dengan salam. Sifat dua sujud ini ialah pada perbuatan sujud dan zikir bacaan ketika sujud ialah sama dengan sifat semua sujud di dalam solat. (Lihat
al-Majmu’ Syarh al-Muhazzab
, 4/161)
Syeikh Wahbah al-Zuhaili berkata: Sebahagian pendapat menyatkan sunat membaca ketika dua sujud tersebut dengan سُبْحَانَ مَنْ لَا يَنَامُ وَلَا يَسْهُو  dan sebahagian yang lain berkata: Secara zahirnya zikir dalam sujud sahwi adalah sama seperti zikir tasbih dalam sujud ketika solat. (Lihat
al-Fiqh al-Islami wa Adillatuhu
, 2/1124)
Syeikh Abdul Aziz bin Baz ketika ditanya berkenaan bacaan dalam sujud sahwi, beliau menjawab: “Sujud sahwi adalah sama seperti sujud dalam solat dengan dua sujud, dan dibacakan pada keduanya: “سبحان ربي الأعلى، سبحان ربي الأعلى، سبحانك اللهم ربنا وبحمدك، اللهم اغفر لي”, dan boleh berdoa sebagaimana sujud solat, dibacakan takbir ketika ingin sujud, dan bertakbir ketika bangun daripada sujud, kemudian bertakbir ketika sujud kedua, dan bertakbir ketika bangun daripada sujud kedua. Ia sama seperti sujud dalam solat sama ada pada takbir, tama’ninah, tasbih, doa. Kesemua caranya adalah sama.
Kesimpulan
Berdasarkan perbahasan di atas, walaupun sebahagian ulama menyatakan bahawa sunat mengucapkan dengan lafaz “سُبْحَانَ مَنْ لَا يَنَامُ وَلَا يَسْهُو” ketika sujud sahwi, namun yang lebih afdhal dan yang terbaik ialah dengan membaca bacaan yang sama dengan bacaan ketika sujud-sujud dalam solat seperti:
سُبْحَانَ رَبِّيَ الْأَعْلَى
سُبْحَانَكَ اللَّهُمَّ رَبَّنَا وَبِحَمْدِكَ اللَّهُمَّ اغْفِرْ لِي
اللَّهُمَّ اغْفِرْ لي ذَنْبِي كُلَّهُ: دِقَّهُ وَجِلَّهُ، وَأَوَّلَهُ وَآخِرَهُ، وَعَلاَنِيَتَهُ وَسِرَّهُ
اللَّهُمَّ لَكَ سَجَدْتُ وَبِكَ آمَنْتُ وَلَكَ أَسْلَمْتُ. سَجَدَ وَجْهِي لِلَّذِي خَلَقَهُ وَصَوَّرَهُ وَشَقَّ سَمْعَهُ وَبَصَرَهُ، تَبَارَكَ اللهُ أَحْسَنُ الْخَالِقِينَ
Hal ini kerana tidak terdapat dalil khusus yang menyebutkan tentang bacaan zikir ketika sujud sahwi ini.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 6 Mei 2023 bersamaan 17 Syawal 1444H


#144 Sedekah Barangan Lama

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum, Terdapat banyak pakaian dan barangan lama yang tidak lagi saya dan keluarga saya. Adakah boleh untuk saya sedekahkan kepada orang lain? Saya risau sedekah saya tidak diterima kerana ianya merupakan barang dan pakaian itu sudah lama. Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Sedekah pada bahasa bermaksud kebenaran atau pemberian ikhlas dari hati yang bersih. Manakala pada istilah pula, ulama’ menyebut sebagai pemberian semata-mata untuk mendekatkan kepada Allah dan mencari keredhaan Allah SWT. Hal ini selaras dengan firman Allah SWT:
إِن تُبْدُوا الصَّدَقَاتِ فَنِعِمَّا هِيَ ۖ وَإِن تُخْفُوهَا وَتُؤْتُوهَا الْفُقَرَاءَ فَهُوَ خَيْرٌ لَّكُمْ ۚ وَيُكَفِّرُ عَنكُم مِّن سَيِّئَاتِكُمْ ۗ وَاللَّـهُ بِمَا تَعْمَلُونَ خَبِيرٌ
Maksudnya
:
“Kalau kamu zahirkan sedekah-sedekah itu (secara terang), maka yang demikian adalah baik (kerana menjadi contoh yang baik). Dan kalau pula kamu sembunyikan sedekah-sedekah itu serta kamu berikan kepada orang-orang fakir miskin, maka itu adalah baik bagi kamu dan Allah akan menghapuskan dari kamu sebahagian dari kesalahan-kesalahan kamu. Dan (ingatlah), Allah Maha mengetahui secara mendalam akan apa yang kamu lakukan.”
[1]
Syeikh al-Maraghi berkata: “Jika kamu mengeluarkan derma secara terbuka, maka cara seperti itu adalah lebih baik kerana ia akan menjadi teladan yang baik kepada orang lain, sehingga ada antara mereka yang akan menirunya. Di samping itu, zakat menjadi salah satu sendi ajaran Islam yang andaikata jika dia lakukan dengan sembunyi-sembunyi, maka orang yang enggan mengeluarkannya akan berasa bimbang untuk melakukannya. Tetapi jika kamu memberi kepada orang fakir secara diam-diam, maka itulah yang terbaik kerana ia dapat menjauhkan diri dari sifat riyak, bahkan sejajar dengan keterangan dalam hadith-hadith dan contoh-contoh perbuatan sahabat.”
[2]
Sedekah secara umumnya adalah merangkumi sama ada yang sunat mahupun yang fardhu. Jika yang fardhu, ia dikenali dengan zakat.
Terdapat begitu banyak kelebihan-kelebihan bersedekah di jalan Allah S.W.T yang disebutkan di dalam al-Quran dan juga hadis-hadis Nabi S.A.W. Di antaranya adalah firman Allah SWT:
مَّثَلُ الَّذِينَ يُنفِقُونَ أَمْوَالَهُمْ فِي سَبِيلِ اللَّهِ كَمَثَلِ حَبَّةٍ أَنبَتَتْ سَبْعَ سَنَابِلَ فِي كُلِّ سُنبُلَةٍ مِّائَةُ حَبَّةٍ  وَاللَّهُ يُضَاعِفُ لِمَن يَشَاءُ  وَاللَّهُ وَاسِعٌ عَلِيمٌ
Maksudnya
:
Perumpamaan mereka yang membelanjakan harta-harta mereka di jalan Allah adalah seperti satu biji benih yang menumbuhkan tujuh batang tangkai yang mana pada setiap satu tangkai itu mempunyai 100 biji benih. Dan Allah melipatgandakan (pahala) kepada sesiapa yang Dia kehendaki dan Allah itu Maha Luas lagi Maha Mengetahui
.
[3]
Ini merupakan suatu dalil yang jelas menunjukkan betapa besarnya pahala sedekah yang boleh menghasilkan 700 kali ganda kebaikan kepada pelakunya. Ayat ini umum meliputi sebarang bentuk sedekah sama ada ia datang dalam bentuk harta benda, makanan dan minuman, pakaian, dan seumpamanya.
Selain dari itu, sebarang bentuk sedekah yang diberikan kerana Allah S.W.T tidak mendatangkan kerugian kepada pelakunya, sebaliknya mendapat ganjaran balas yang menguntungkan sebagaimana firman Allah SWT:
وَمَا أَنفَقْتُم مِّن شَيْءٍ فَهُوَ يُخْلِفُهُ وَهُوَ خَيْرُ الرَّازِقِينَ
Maksudnya:

Dan apa sahaja yang kamu belanjakan dari sesuatu maka Allah lah yang menggantikannya dan Dia merupakan sebaik-baik pemberi rezeki.
[
4]
Imam Abu Ja’far al-Thabari Rahimahullah apabila menafsirkan ayat ini beliau berkata: Dan apa sahaja yang kamu belanjakan wahai sekalian manusia pada jalan ketaatan kepada Allah, maka sesungguhnya Allah akan menggantikannya kepada kamu.
[5]
Manakala dalil paling jelas berkenaan keutamaan menyedekahkan pakaian adalah berdasarkan kepada sebuah riwayat daripada Abu Umamah R.A bahawa Rasulullah S.A.W bersabda:
 مَنْ لَبِسَ ثَوْبًا جَدِيدًا فَقَالَ الْحَمْدُ لِلَّهِ الَّذِي كَسَانِي مَا أُوَارِي بِهِ عَوْرَتِي وَأَتَجَمَّلُ بِهِ فِي حَيَاتِي . ثُمَّ عَمَدَ إِلَى الثَّوْبِ الَّذِي أَخْلَقَ أَوْ أَلْقَى فَتَصَدَّقَ بِهِ كَانَ فِي كَنَفِ اللَّهِ وَفِي حِفْظِ اللَّهِ وَفِي سِتْرِ اللَّهِ حَيًّا وَمَيِّتًا
Maksudnya:

Sesiapa yang memakai pakaian yang baharu hendaklah dia mengucapkan: ‘’Segala puji bagi Allah yang telah memakaikan aku sesuatu yang aku dapat menutup auratku dengannya dan aku memperindahkan diri dengannya di dalam kehidupanku’’. Kemudian dia pergi kepada pakaian yang telah ditanggalkannya itu (pakaian lama) lalu dia menyedekahkannya, maka dia berada di bawah lindungan Allah, pemeliharaan-Nya, dan ditutup (keaibannya) semasa hidup dan selepas meninggal dunia.
[6]
Berdasarkan persoalan di atas, kami tegaskan bahawa
walaupun barangan ataupun pakaian itu sudah lama, tetapi sekiranya ianya masih elok dan memberikan manfaat kepada penerimanya, pasti sedekahnya akan diterima selagimana dia ikhlas dalam bersedekah
. Sesungguhnya pahala bagi mereka yang menyedekahkan pakaian atau barangan lama amat besar sehingga mendatangkan kebaikan sehinggalah selepas kematian sebagaimana yang telah disebutkan. Kami juga sarankan dua perkara:
Carilah pakaian yang baik yang sesuai untuk disedekahkan.
Carilah penerima yang benar-benar memerlukan pakaian tersebut.
Kami akhiri persoalan ini dengan doa:
اللَّهُمَّ إِنِّي أَسْأَلُكَ عِلْمًا نَافِعًا ، وَرِزْقًا طَيِّبًا ، وَعَمَلاً مُتَقَبَّلاً
Maksudnya:

Ya Allah, aku memohon kepada-Mu ilmu yang bermanfaat, rezeki yang baik dan amalan yang diterima.
Semoga Allah S.W.T memberikan kefahaman yang tepat kepada kita dalam beragama.
Wallahua`lam.

Bertarikh 2 Disember 2021 M bersamaan 27 Rabiul Akhir 1443 H

[1]
 Surah al-Baqarah: 271
[2]
 Lihat
Tafsir al-Maraghi
, 2/620
[3]
 Surah Al-Baqarah: 261
[4]
 Surah Saba’: 39
[5]
 Lihat
Tafsir al-Thabari
, 20/413
[6]
 Riwayat al-Tirmidzi (3560),  Ibn Majah (3557) dan Ahmad (305). Pengarang kitab
Dha’if Ibn Majah
 (719) dalam takhrij hadith ini menyatakan hadith ini
dhaif
.


#1440: Puasa 6 Hari Di Bulan Syawal di Sisi Imam Malik

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum w.b.t Dato’ Seri. Benarkah Imam Malik memakruhkan puasa 6 hari pada bulan Syawal dan apakah sebabnya?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Apabila tibanya Syawal, antara amalan sunat yang boleh dilakukan ialah dengan melakukan ibadah puasa sunat 6 hari di bulan Syawal. Hal ini sebagaimana hadith yang menyebutkan mengenai kelebihan berpuasa 6 hari di bulan Syawal iaitu bersamaan pahalanya dengan berpuasa sepanjang tahun. Ini berdasarkan riwayat daripada Abu Ayub al-Ansari RA, Rasulullah SAW telah bersabda:
مَنْ صَامَ رَمَضَانَ ثُمَّ أَتْبَعَهُ سِتًّا مِنْ شَوَّالٍ كَانَ كَصِيَامِ الدَّهْرِ
Maksudnya: “
Sesiapa yang berpuasa di bulan Ramadhan kemudian diikuti dengan enam hari di bulan Syawal, ianya bersamaan dengan berpuasa sepanjang tahun.”
Riwayat Muslim (1164)
Imam al-Nawawi di dalam syarahya menyebutkan: Hadith ini menjadi dalil bagi mazhab Syafi’e, Hanbali dan juga Dawud al-Zahiri bahawa disunatkan untuk berpuasa enam hari pada bulan Syawal manakala fadhilat seumpama berpuasa sepanjang tahun adalah berdasarkan hadith Nabi SAW yang lain yang mana menyebutkan bahawa setiap kebaikan itu dibalas dengan 10 kali ganda (إِنَّ الْحَسَنَةَ بِعَشْرِ أَمْثَالِهَا). (Lihat
Syarh al-Nawawi ‘ala Sahih Muslim
, 8/56)
Pahala berpuasa sepanjang tahun diibaratkan dengan setiap amalan kebaikan digandakan dengan 10 dan ini bermakna 30 hari pada bulan Ramadhan digandakan dengan 10 kebaikan bersamaan 300 dan puasa sunat syawal 6 hari bergandaan dengan  10 kebaikan bersamaan 60. Ini menjadikan jumlahnya 360 dan daripada perkiraan inilah dikatakan seumpama berpuasa sepanjang tahun  (mengikut kiraan hijriyyah).
Puasa 6 Hari pada Bulan Syawal di Sisi Imam Malik
Terdapat satu riwayat daripada Yahya bin Yahya Al-Laythi, beliau berkata: Aku mendengar Malik bin Anas berkata tentang puasa enam hari setelah Eid al-Fitri:
إِنَّهُ لَمْ يَرَ أَحَدًا مِنْ أَهْلِ الْعِلْمِ وَالْفِقْهِ يَصُومُهَا. وَلَمْ يَبْلُغْنِي ذَلِكَ عَنْ أَحَدٍ مِنَ السَّلَفِ. وَإِنَّ أَهْلَ الْعِلْمِ يَكْرَهُونَ ذَلِكَ. وَيَخَافُونَ بِدْعَتَهُ. وَأَنْ يُلْحِقَ بِرَمَضَانَ مَا لَيْسَ مِنْهُ، أَهْلُ الْجَهَالَةِ وَالْجَفَاءِ. لَوْ رَأَوْا فِي ذَلِكَ رُخْصَةً عِنْدَ أَهْلِ الْعِلْمِ. وَرَأَوْهُمْ يَعْمَلُونَ ذَلِكَ
Maksudnya: “Aku tidak pernah melihat seorang pun daripada ahli ilmu dan fiqh yang berpuasa enam pada hari tersebut. Dan tidak ada yang menyampaikan hal itu kepadaku daripada salah seorang daripada salaf. Bahkan ahli ilmu dan fiqh memakruhkan hal itu dan takut akan kemungkinan bid’ahnya dan bimbang orang-orang yang tidak berpengetahuan dan kasar mungkin akan menambahkan hal tersebut ke dalam Ramadhan. Jika mereka melihat bahawa ahli ilmu memberikan kelonggaran dalam hal itu, mereka juga akan melakukannya.'” (Lihat

al-Muwatta’
,
 1/310).
Al-Baji dalam syarahnya untuk kitab al-Muwatta’ menyatakan: “Puasa enam hari setelah Hari Raya Eid al-Fitri bukanlah puasa yang biasa dilakukan oleh orang-orang terdahulu (al-Salaf). Hal ini sebagaimana yang dikatakan, dan diketahui bahawa Imam Malik dan beberapa ulama lain menolak puasa tersebut, sementara sekumpulan yang lain membolehkannya dan tidak melarangnya. Imam Malik menolaknya kerana khuatir bahawa orang awam akan menganggap bahawa puasa tersebut sebagai sebahagian daripada puasa Ramadhan, dan kemudian mereka tidak boleh membezakan antara kedua puasa tersebut sehingga menganggap keduanya (puasa ramadhan dan puasa 6 hari pada bulan syawal) sama-sama wajib. Asal daripada puasa enam hari setelah Eid al-Fitri adalah hadith yang diriwayatkan oleh Sa’ad bin Sa’id daripada Umar bin Thabit, daripada Abu Ayyub Al-Ansari bahawa Rasulullah SAW bersabda,
“Sesiapa berpuasa Ramadhan kemudian diikuti enam hari pada bulan Syawal, maka dia seperti berpuasa sepanjang tahun.”

Sa’ad bin Sa’id adalah orang yang tidak suka mempromosikan hal seperti ini. Oleh sebab itu, ketika hadith ini disebutkan dan Imam Malik sebagai salah satu ulama’ Madinah menolak untuk mengamalkannya kerana dianggap bermasalah,

beliau lebih memilih untuk tidak melakukannya agar ia tidak menjadi sebab untuk orang mengamalkan berdasarkan apa yang beliau katakan. Mutarrif mengatakan bahwa Imam Malik menolaknya hanya untuk mencegah orang awam menganggap bahawa puasa enam hari tersebut adalah sebahagian daripada puasa Ramadan. Namun, bagi sesiapa yang ingin melakukannya berdasarkan dalil yang ada, maka tidak ada yang menghalangi.
Wallahu a’lam wa ahkam
. (Lihat
al-Muntaqa Syarh al-Muwatta’
,
2/76)
Imam Malik selaku penduduk Madinah mendapati bahawa ahli Madinah sendiri tidak berpuasa enam, sedangkan wujudnya hadith ahad berkenaan hal itu. Hal ini kerana dalam mazhab Maliki, sesuatu hadith ahad itu tidak boleh diterima secara bulat-bulat kecuali jika ia disokong dengan amalan penduduk Madinah kerana mereka adalah golongan yang paling hampir dengan Rasulullah SAW. Justeru, mereka lebih memahami tentang apa yang dilakukan Baginda SAW. (Lihat

Taisir Usul al-Fiqh li al-Mubtadiin
,
 8/15)
Imam Ibnu Rusyd memberikan beberapa penafsiran ke atas fatwa Imam Malik ini, antaranya ialah Imam Malik bimbang orang yang jahil akan menambah hari ke atas bulan Ramadhan, atau beliau tidak mengetahui akan hadith ini, dan yang paling sahih menurut Imam Ibnu Rusyd ialah Imam Malik tidak menganggap hadith ini sebagai sahih. (Lihat
Bidayah al-Mujtahid wa Nihayah al-Muqtasid
,
 2/71)
Namun begitu, Para Fuqaha’ mazhab Maliki menyatakan bahawa puasa 6 bulan Syawal ini menjadi makruh jika bersamanya beberapa syarat dan sekiranya syarat tersebut tidak dipenuhi, maka puasa 6 hari pada bulan Syawal ini tidak menjadi makruh.
Hal ini sebagaimana yang disebut oleh al-Dasuqi, katanya: Kemakruhan puasa enam pada bulan Syawal itu hanya terpakai untuk mereka yang jahil dan dibimbangi akan terkeliru Syawal dengan Ramadhan. Selain itu dimakruhkan juga bagi yang menganggap pahala hanya akan diperolehi jika puasa dilaksanakan secara berturut-turutan dan bersambung. Hukum makruh hanya terpakai jika keadaan ini wujud, jika tidak maka hukumnya harus. (Lihat

Hasyiyah al-Dasuqi ‘ala as-Syarh al-Kabir
,
1/517)
Imam al-Nawawi dalam mengulas berkenaan pendapat Imam Malik yang menyatakan bahawa Ahli Madinah tidak mengamalkan puasa 6 hari pada bulan Syawal, berkata apabila sesuatu sunnah itu telah sabit, maka ia tidak ditinggalkan hanya kerana ia tidak diamalkan oleh sebahagian, atau kebanyakan atau semua orang sekalipun. (Lihat
Syarh al-Nawawi ’ala Sahih Muslim
, 8/56).
Kesimpulan
Sebagai kesimpulan, kami menyatakan pendapat Jumhur Ulama’ berkenaan puasa 6 hari pada bulan Syawal adalah lebih rajih sebagaimana hadith yang sahih berkenaannya. Namun begitu, kami berpandangan bahawa pendapat Imam Malik dalam hal ini adalah tidak sesuai untuk diamalkan kerana ‘
illah
 atau sebab yang beliau gunakan iaitu kebimbangan beliau berkenaan  orang yang jahil akan mengganggap puasa enam hari pada bulan Syawal sebagai sebahagian Ramadhan tidak lagi timbul pada zaman sekarang. Hal ini kerana semua orang telah mengetahui perbezaan antara puasa wajib pada bulan Ramadhan, puasa sunat pada bulan Syawal, dan keharaman puasa pada 1 Syawal.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.

Bertarikh: 6 Mei 2023 bersamaan 17 Syawal 1444H